خبرگزاری شبستان - Bütün məscidlər mədəniyyət ocaqlarına çevrilə bilərlər\nServis Əsas səhifə Zaman : Monday, April 9, 2018 Xəbər kodu : 33100\nŞəbistan Xəbər Agentliyi: Bu gün dünyanın inkişafı ilə əlaqədar məscidi köhnə qaydada idarə etmək düzgün olmaz. Əks təqdirdə sosial şəbəkələrlə, dünyanın xəbərləri ilə aşina olan gənclərin ehtiyaclarını ödəmək asan olmayacaqdır. Ənənəvi və qədimi üsullarla məscidin əsas funksiya və potensiallarından istifadə etmək və ondan yararlamaq mümükün deyildir.\nŞəbistan Xəbər Agentliyi höccətül - islam vəl - müslimin Mustəfa Mühəddis Xorasani ilə məscidlərin imkanlarından istifadə mövzusundan müsahibə alıb.\nMüsahibimiz deyib: İslam inqilabından sonra məscidlərin zahiri görkəmlərinə, onların təchiz edilməsinə böyük əhəmiyyət verildi. Çox təəssüflər olsun ki, məscidin əsas funksiya, potensial və ictimai- məənəvi qabiliyyətləri kölgədə qaldı.\nBu gün dünyanın və müasir aləmin inkişafı ilə məscidi köhnə qaydada idarə etmək düzgün olmaz. Çünki əks təqdirdə sosial şəbəkələrlə, dünyanın xəbərləri ilə aşina olan gənclərin ehtiyaclarını ödəmək asan olmayacaqdır. Ənənəvi və qədimi üsullarla məscidin əsas funksiya və potensiallarından istifadə etmək və ondan yararlamaq mümükün deyildir.\nBütün məscidlər mədəniyyət ocaqlarına və mədəniyyət mərkəzlərinə çevrilə bilərlər. Bunlar mədəni fəaliyyətlərini genişləndirə, incəsənət, təlim - tərbiyə işində yaxından iştirak edə bilərlər. Hətta ən rəsmi qurumlar da bu məsciddən, daha doğru desək onun aparıcı rolundan istifadə edə bilərlər.\nBu gün bütün ailələr az və çox miqyasda da olsa məscidlə əlaqədədirlər. Övladlarının, cavanların, yeniyetmələrin məscidə gəlib - gedməsi ata və anaları ruhi cəhətdən sakitləşdirir. Bizim fikirimizcə, məscid həyatın bütün sahələrində – siyasi, iqtisadi, ictimai, mədəni və incəsənət sahəsində fəaliyyət göstərmək üçün böyük imkanlara malikdir. Lakin hal - hazırda daha çox ibadi ayinlər və namaz qılmaq üçün istifadə edilən bu məkanlar həmin funksiyalarını yerinə yetirə bilmirlər.\ncavanların məscidlərə cəzb olunması


Vaşinqtonun yardımları: təhlükəsizlik ön planda | Newtimes.az – Analitik-informasiya portalı\nBakı, 11 mart 2013 – Newtimes.az\nAmerikanın dünyanın müxtəlif regionları üçün ayırdığı ənənəvi yardım paketində dəyişikliklər müşahidə edilir. Artıq rəsmi Vaşinqton iqtisadi inkişafa deyil, yerlərdə dövlətlərin təhlükəsizliyinin təmininə üstünlük verməyə başlayıb. Bu dəyişikliyin səbəbləri üzərində düşünməyə dəyər.\nCoşua Kuçera müstəqil jurnalistdir. Mərkəzi Asiya, Qafqaz və Yaxın Şərq üzrə ixtisaslaşıb. O, ABŞ mətbuatında həmin regionlarla bağlı maraqlı məqalələrlə çıxış edir. C.Kuçeranın "EurasiaNet”-dəki "The Bug Pit” bloqunda növbəti yazısı dərc edilib (bax: Joshua Kucera. U.S. Aid To Caucasus, Central Asia To Drop, Except For Security, www.eurasianet.org, 20 fevral 2013). Orada diqqəti çəkən bir sıra məqamlar vardır.\nMəqalənin əsas məzmunu Vaşinqtonun Mərkəzi Asiya və Qafqaz ölkələrinə yardımları azaltması fonunda təhlükəsizlik məsələlərinə əvvəlki səviyyədə maliyyə dəstəyi verməsindən ibarətdir. Birincisi, Qazaxıstan, Özbəkistan, Tacikistan, Qırğızıstan, Azərbaycan, Ermənistan və Gürcüstana 2013-cü ildə əvvəlki illərə nisbətən daha az vəsait ayrılması planlaşdırılır. İkincisi, indi ABŞ Müdafiə Nazirliyi həmin ölkələrə daha çox maliyyə yardımı etməyə başlayıb.\nBu iki məqamı C.Kuçera üzərində düşünülməli olan mühüm amillər kimi qiymətləndirib. Mərkəzi Asiya və Qafqaz ölkələrinin təhlükəsizliyinə nəyə görə daha çox diqqət yetirilməyə başlanıb? Vaşinqton hansısa təhlükələr və ya risklərimi nəzərə alır? Təhdidlər nələrdən ibarətdir?\nMüəllif bu suallara rəqəmlərin dili ilə cavab verməyə çalışıb. Dövlət Departamenti Qafqaz ölkələrinə yardımı 24 faiz azaltmağı nəzərdə tutub. Həmin dövlətlərin təhlükəsizliyinə yardım üçün isə əvvəlki maliyyə miqdarı saxlanır. Mərkəzi Asiya ölkələri üçün yardımların miqdarının 13 faiz azaldılması təklif edilir. Qafqazda olduğu kimi, təhlükəsizlik xərcləri əvvəlki səviyyədə saxlanır.\nBütövlükdə 2012-ci illə müqayisədə Mərkəzi Asiya dövlətlərinə yardım 15,3 milyon ABŞ dolları həcmində azaldılır. "Sülh və təhlükəsizlik” kateqoriyası üzrə isə əvvəlki 30,3 milyon dollar saxlanılır. Qafqaz dövlətləri üçün nəzərdə tutulan yardım keçən illə müqayisədə 28,6 milyon ABŞ dolları azdır. Təhlükəsizlik sahəsinə isə 34,9 milyon dollar maliyyə yadımı göstərmək planlaşdırılıb.\nƏn çox ixtisarlar iqtisadi inkişaf üçün nəzərdə tutulan yardımlarda gözlənilir. Gürcüstan daha çox kömək alacaq. Onun təhlükəsizliyi üçün ayrılacaq məbləğ əvvəlki səviyyəsində qalacaq – 21,7 milyon dollar.\nGürcüstandan sonra daha çox yardım alacaq ölkə Qırğızıstandır – 47 milyon dollar. Təhlükəsizlik sahəsinə əvvəlki ildə ayrılmış 6,3 milyon dollar əvəzinə, 9,2 milyon dollar nəzərdə tutulub.\nErmənistana 2012-ci ildə verilmiş 44,3 milyon dollar əvəzinə, 36,6 milyon dollar nəzərdə tutulub. Təhlükəsizlik üçün yardımda isə təqribən əvvəlki miqdar saxlanıb – 8,9 milyon dollar. Azərbaycana keçən il 20,9 milyon dollar yardım ayrılmışdı. Bu il həmin rəqəm 16,3 milyon dollar təşkil etməlidir. Təhlükəsizlik sferasına isə əvvəlki kimi 4,3 milyon ABŞ dolları yardım ayırmaq planlaşdırılıb.\nBu rəqəmlərin müqayisəsi göstərir ki, Amerika Mərkəzi Asiya və Qafqaz ölkələrinin təhlükəsizliyinin təmin edilməsinə daha çox diqqət yetirməyə başlayır. Bunun səbəbi region uğrunda böyük dövlətlərin mübarizəsinin güclənməsi ola bilər. Eyni zamanda, Yaxın Şərqdən qaynaqlanan bir sıra təhdidləri nəzərə almaq lazım gəlir.\nMəsələnin digər tərəfi, mümkündür ki, İranın nüvə proqramı ilə əlaqəlidir. Tehran uranı zənginləşdirməkdə davam edir. Qərb isə daha çox təhdidlər yağdırır. Belə proqnozlar var ki, İrana qarşı sərt tədbirlər görüləcək. O halda regiondakı və ona yaxın bölgələrdəki ölkələrin təhlükəsizliyinin təmin edilməsi məsələsi daha aktual olur. Artıq böyük dövlətlərin Qafqaz və Mərkəzi Asiya istiqamətlərinə əlavə hərbi qüvvələr cəlb etdiyi haqqında informasiyalar mövcuddur.\nBunlar onu göstərir ki, həmin regionlarda tam və dayanıqlı sabitliyin təmin edilməsi hələlik müəyyən şübhələr doğurur. Görünür, böyük dövlətlər öz maraqları üçün başqalarının təhlükəsizliyini təhdid altında saxlamaq metodundan əl çəkmək fikrində deyillər.


Ər-Riyad: "Biz neftin qiymetinin sabit olmasını isteyirik" - Azadlıq Xeber\nƏr-Riyad: "Biz neftin qiymetinin sabit olmasını isteyirik"\n17.02.2016 / 01:47 xeber – Neft hasilatının dondurulması prosesinə yaxın aylarda başlanılacaq; Səudiyyə Ərəbistanı Dohada razılaşma əldə olunduqdan sonra neft bazarının sabitləşdirilməsinə dair digər tədbirlərin görülməsi imkanını nəzərdən keçirəcək. APA-nın “RİA Novosti”yə istinadən verdiyi xəbərə görə, bu barədə Səudiyyə Ərəbistanının neft naziri Əli əl-Naimi bildirib. “Neft hasilatının mümkün dondurulmasına dair razılaşma yaxın aylarda başlayacaq prosesin başlanğıcıdır. Biz qərar verməliyik: bazarın sabitləşdirilməsi üçün digər addımların atılması zəruridirmi? Biz neftin qiymətinin sabit olmasını istəyirik”, deyə nazir bildirib. Qeyd edək ki, ötən gün Qətərin paytaxtı Dohada Rusiya, Səudiyyə Ərəbistanı, Qətər və Venesuelanın energetika nazirləri, digər istehsalçıların təşəbbüsə qoşulacağı təqdirdə, 2016-cı ildə neft hasilatı həcminin, orta hesabla, yanvar ayı səviyyəsində dondurulmasına dair ilkin razılığa gəliblər. Fevralın 17-də Venesuelanın neft naziri Neft hasilatının dondurulması təklifini İran və İraqın neft nazirləri ilə müzakirə edəcək. mənbə : lent.az\nFHN-in qurumları arasında voleybol üzre çempionat keçirilib\nNarkotik qebul eden sürücü zerersizleşdirilib\n“Ardanın milliden kenarda qalmağını başa düşmürem” – Messi\nƏvvel dostlarını içirtdiler, sonra öldürdüler – QUSARDAKI QƏTL\nKemaleddin Heyderov Lenkeranda vetendaşları qebul edib – YENİLƏNİB\n® Bank of Baku “Banklararası Breyn Rinq Çempionatı”nın Qalibi oldu!\nAzer Paşa Nemet: "Fuad Poladov bize erize teqdim etmeyib"


Elan № 4952523\nInfiniti FX35, 3.5 L, 2003 il, 288 000 km\nBaxışların sayı : 9722\nElanın nömrəsi : 4952523\nMawin iline gore olduqca super ideal vezyetde qalib\nBu model FX-leein hec 2008lerini bele vezyetde tapmaq cetin olur qaldiki 2003u olsun!\nCunki mawin ellerden ele kecmiw mawinlardan rentacarda surulmuw mawinlardan deyil!\nMawinda tekere kimi ela vezyetdedir\nDemek olar ki mawina 1manat bele xerce ehtiyac yoxdur!\nVuruq udar deyiwen detal qeti wekilde yoxdur mawinda!\nButun detallari ozunundu!\nDeri salon manitor elektron oturacaqlarin tenzimlenmesi\nMulti sukan tiptronik avtomat karobka klimatronik kondisioner ve.s\nSalfet qabları "Chanel/Gucci"\nBakı, 10.05.2021 16:06\n4Elanınızın nömrəsini daxil edin – 4952523


XƏZƏR TV-də BİABIRÇILIQ! – Aparıcı 7-ci sinif şagirdinə elçi getdi + VİDEO - Azadliq Xeber\nXƏZƏR TV-də BİABIRÇILIQ! – Aparıcı 7-ci sinif şagirdinə elçi getdi + VİDEO\nXəzər TV-nin aparıcısı Zaur Kamal “5də 5” verlişinin “Elçilik” rubrikası üçün rayonların birinə elçiliyə gedib.\nA24.Az xəbər verir ki, oğlan evi qız evini razı sala bilmədiyi üçün qız qapısına Zauru göndərib. Zaur qızın evinə gəlib və anası ilə həmsöhbət olub. Söhbət zamanı məlum olub ki, Zaurun elçi getdiyi qız 7-ci sinif şagirdidir. Bunu qızın anası bildirib. O, qızının hələ uşaq olduğunu, məktəbdə oxuduğunu və evlənmək barədə düşünmədiyini deyib. Buna baxmayaraq, aparıcı qızı onlara vermələri üçün təkid edib.\nAzadlıq.az “AzPolitika”ya istinadla sözügedən biabırçı “elçiliy”in görüntülərini təqdim edir:


Həyat mərtəbələrinin fərqləri » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nHəyat mərtəbələrinin fərqləri\n[center]Həyat mərtəbələrinin fərqləri\nDiri, nəfəs alıb inkişaf edən bitki ilə öz həyatını əldən vermiş quru bitkini müqayisə etdikdə onların arasında çox fərq olmadığını görürük. Lakin diri bir heyvanla ölmüş bir heyvanı müqayisə etdikdə onlar arasında diqqəti cəlb edən fərq olduğunu müşahidə edirik.\nBu fərq diri insan ilə ölü insan arasında daha çoxdur. İnsanın maddi həyatının (ən aşağısı özü üçün) bir çox dəyərləri vardır. Milyardlarla ölçülən sərvəti olan bir kəs az bir müddət ömrünü uzatmaq üçün bütün sərvətini verməyə hazırdır. Hətta göz, qulaq və sair bədən üzvlərindən birinin sağlam olması üçün milyonlarla pul xərclənilir.\nBu, insanın maddi həyatı heyvan və bitki həyatından üstün və fərqli olduğu üçündür. Maddi həyatda insan öz maddiyyat və mülkündən həyatının azca uzanması üçün əl çəkir. Həmin fərq insanın maddi və mənəvi həyatı arasında da vardır. İnsanın mənəvi həyatı onun maddi həyatından çox qiymətlidir. Hətta müqayisə olunmaz dərəcədə fərqlidir. Əlbəttə, bu, həyatın dəyərini dərk edən şəxs üçün belədir. Mənəvi həyatın dəyərini anlayıb, onun ləzzətini dadmış şəxslər bir an Allahın yadında olmaq üçün bütün dünyanı fəda etməyə hazırdırlar. Bu dəyəri necə anlaya bilərik? Gecə-gündüz bir neçə dəqiqə Allahı yad edib namaz qılmağa hazır oluruqsa və bu işdə hətta minnət belə qoyuruqsa, demək, bu cür şəxslərlə çox fasiləmiz vardır!\nBir çox insanlar bu mənəvi həyatdan məhrumdurlar. Hətta bu mövzunu anlamaq belə, onlar üçün çətindir. Öz meyllərindən başqa bir şey tanımayan qafil insana insan həyatının heyvani və nəbati həyatdan ibarət olmadığını necə anlatmaq olar?! Onlara necə demək olar ki, insanın insanlığı yemək, yatmaq, maddi və heyvani ləzzətlərlə xülasələşmir?\nAllah bu insanları vəsf edərək buyurur: "Onlar dördayaqlılar kimi, bəlkə onlardan da azğındırlar”. Necə ki, bitkilər heyvanların həyatı və onların şüurlarlından xəbərsizdirlər, heyvanlar da insanların xüsusiyyətlərindən qafildirlər. Hansısa bir heyvana bir sənət əsərinə baxmaqda olan ləzzəti başa salmaq mümkün deyil. Təfəkkürün, kəşfin, ixtiranın ləzzətli olduğunu heyvana dərk etdirmək olmaz. O yalnız heyvani həyata aid olanları dərk edir. Biz də üstün insani həyata münasibətdə bu vəziyyətdəyik. İlahi övliyalar Allah zikrinin, Onu düşünməyin ləzzətli olduğunu, heç bir maddi ləzzətin ona bərabər olmadığını, insanın heyvani həyatı ilə müqayisə olunmayacaq bir həyata sahib ola bilməsini, insaniyyət cövhərinin yemək, yatmaq və şəhvətdən savay bir şey olduğunu və bu şeylərin ruhani ləzzət qarşısında uşaq oyuncağını xatırlatdığını hər nə qədər desələr də hal əhli olmayanlar dərk edə bilməyəcəkdir. Hətta bəzən bu sözlər onlara məsxərə kimi görünəcək! Allah bizi hidayət etdiyi üçün və bu mövzunun həqiqət olduğunu anladığımız üçün məsələyə etinasız olmamalıyıq. Bilməliyik ki, imamlar və din böyükləri bu məsələni bizə qəlbimizin onlara yaxın olması və onların ardınca getməyimiz üçün demişlər. Bu sayaq həqiqətlər olduğunu anlamalı və ləzzətlərin yalnız maddiyyat, yemək və yatmaqla xülasələşmədiyini bilməliyik.\nYemək, yatmaq insanın heyvaniyyət təsirlərin-dəndir. Bunlar insanın insaniyyət kamilliyi deyildir. İnsanın kamilliyi heyvani ləzzətlərdən çox üstündür. Ümid edirik ki, Allaha, İslama, peyğəmbərlərə və imamlara itaət etdiyimiz üçün belə bir həyat və mənəvi ləzzətlər bizə də qismət olacaq!\n"İlahi, bizi zikrinlə məşğul et, qəzəbindən pənah ver, əzabından amanda saxla, bəxşiş-lərindən ruzi ver, fəzlindən isə ənam! Amin ya Rəbbəl-aləmin”.\n"Ey mənim Ağam, yalnız Sənin zikrinlə qəlbim diridir və Sənin münacatınla özümdəki qorxu (ayrılıq) dərdinə təskinlik verirəm”.\nSöhbət zikr və onun bəzi təsirləri barəsində idi. Ən mühüm təsirlərdən biri də imam Səccadın (ə) buyurduğu "insanın mənəvi həyatı” hesab olunur. Bu həyat Allahı yad etmək nəticəsində insana nəsib olur.\nNəbati və heyvani həyat üçün vasitələr olduğu kimi, mənəvi həyat üçün də vasitələr var. Nəbati və heyvani həyatın davamı münasib qidalanmadan asılı olduğu kimi, bu növ həyat da xüsusi bir qidalanmaya ehtiyaclıdır. Bu həyatın qidası Allah zikridir.[/center]\nİnsanın Mə`nəvi Həyatı\nInsanların həyatının məqsədi\n(Quran)-Quran və insanların maddi-mənəvi ehtiyacları\nCox tesekkur serihleere gore\n2 sentyabr 2015 21:07\nTəşəkkürlər dəyərli məqaləyə görə\n23 avqust 2015 00:52\n22 avqust 2015 22:35\nAllah razi oL'sun\n22 avqust 2015 18:30\n21 avqust 2015 21:02\n21 avqust 2015 19:04\n21 avqust 2015 18:46\nAllah razi olsun nefes`im\n21 avqust 2015 18:44


İFAD Azərbaycanda birinci kənd təsərrüfatı layihəsini başa çatdırıb\nBiznes və iqtisadiyyat xəbərləri 27 Noyabr 2007 16:17 (UTC+04:00)\nAzərbaycan, Bakı / Trend , müxbir Ü.İsmayılova/ Beynəlxalq Kənd Təsərrüfatının İnkişafı Fondu (IFAD) "Dağlıq və yüksək dağlıq rayonlarda kənd təsərrüfatının inkişafı" adlı birinci layihəsini başa çatdırıb. Bu barədə çərşənbə axşamı birinci layihənn başa çatmasına həsr olunan seminarda İFAD proqramlarının direktoru Vüqar Mehdiyev bildirib.\nMehdiyevin sözlərinə görə, layihənin maliyyələşdirilməsinə dair İFAD ilə kredit müqaviləsi 2000-ci il noyabrın 27-də imzalanıb. Layihənin yeddi il müddətinə hesablanan ümumi büdcəsi, 9,3 mln. dolları IFAD-ın payına düşməklə, 10 mln. dollar təşkil edib ki, bunun da yerdə qalan hissəsi hökumətin və layihədə iştirak edən kənd sakinlərinin payına düşüb.\nLayihə çərçivəsində, həmçinin 2004-cü il avqustun 30-dan mikromaliyyələşdirmə həyata keçirilir.\nLayihənin kredit komponentinin vəsaitlərinin ümumi həcmi 2,65 mln. dollar təşkil edir, onun 1,5 mln. dolları mikromaliyyələşdirmə üçün müəyyən olunub və "Mikromaliyyələsdirmə" qeyri-bank kredit təşkilatı tərəfindən istifadə olunub.\nBu kredit çantasının 250 min manatı beş il müddətə bank - agent kimi müəyyən olunan Turanbank vasitəsilə paylanıb.\nÜmumilikdə layihənin həyata keçirildiyi müddətdə bank tərəfindən əvvəllər kreditə verilən və sonradan geri qaytarılan vəsaitlərin toplandığı revolver hesabın vəsaitləri nəzərə alınmaqla, 62 layihənin reallaşdırılması üçün ümumilikdə 445 290 manat dəyərində kredit alınıb. Layihələrin çox hissəsi (42) heyvandarlıq, 15-i bağçılıq, ikisi ticarət və arıçılıq, biri istehsal sahələrinə yönəldilib.\nTuranbank İFAD-dan vəsaiti Azərbaycan Milli Bankının (2005-ci ildə 7 faiz təşkil edirdi) hesablama faizinə müvafiq olaraq, illik faiz üzrə əldə edib. Turanbank, kreditləri maliyyələşdirilən fəaliyyət forması və kreditləşmənin həcmindən asılı olaraq, illik 16 - 21 faiz üzrə verib.\nAqrar məhsulların emalı 16 faiz, onun istehsalı, texnika və avadanlığın alınması 18 faiz, aqrar məhsulların ticarəti 21 faiz əsasında kreditləşdirilib. Uzunmüddətli (4-5 il) və iri kreditlər 16 faiz üzrə verilib.\nLayihənin reallaşdırılıması üçün Lerik, Gədəbəy, Şahbuz, Qəbələ və Quba rayonları seçilib. Sonradan siyahıya İsmayıllı və Daşkəsən rayonları da əlavə olunub.\n"Hazırda İFAD dağlıq və yüksək dağlıq rayonlarda kənd təsərrüfatının illik inkişafı üçün ikinci proqramı hazırlayıb və təsdiq olunmaq üçün hökumətə təqdim edib" - deyə Mehdiyev bildirib.


Uşağın koronavirusa yoluxduğunu göstərən əlamət - xeberler en son qadin xeberleri 2022\nUşaqlarda koronavirus infeksiyanın xarakterik simptomu böyüklərdən fərqlənir. Bu düşündüyünüz kimi qızdırma, öskürək deyil.\nMilli.Az xəbər verir ki, uşaqlarda koronavirus ilk növbədə özünü həzm orqanlarında problem, pozulma, ürəkbulanma, ishalla büruzə verir.\nEləcə də buna dəridə səpkilər əlavə olunur, hansı ki, bu əlamət qripdə olmur.\nHətta bir çox uşaqlarda elə ilk və yeganə əlamət də dəridə səpkilər ola bilər.\nSəpki bişməcə və ya içi şəffaf qabarcıqlar formasında olur.\nMaraqlısı odur ki, bu səpkilər ciddi qaşınma yox, yanma hissi verir.\nOna görə də həkimlər uşaqlarda başlayan kəskin ishala daha diqqətli yanaşmalı və koronavirusu inkar etməlidirlər. /medicina.az\nXəbərlər Baxılıb: 813 Tarix: 29 oktyabr 2020\nsonxeber.az qadin sayti toy makiyaji sekilleri makiyaj etmek qaydalari sobada toyuq qizartmasi qara tutun faydalari goyemin faydasi balqabaq plov kosmetika masturbasiya nedir qız adlar


Bu sığorta şirkətlərinin xərcləri azalıb » Index.az İqtisadiyyat və Biznes xəbərləri Index.az İqtisadiyyat və Biznes xəbərləri\nBu sığorta şirkətlərinin xərcləri azalıb\nAzərbaycan Mərkəzi Bankından bu il lisenziya almış “Meqa Həyat Sığorta” və bazara ötən il daxil olmuş "Aqrar Sığorta Müştərək Sığorta Şirkəti" ASC-lər istisna olmaqla, ölkədə fəaliyyət göstərən 18 sığorta şirkətindən 4-nün ötənilki xərcləri əvvəlki illə müqayisədə az olub.\nİndex.az xəbər verir ki, bunlar “Qala Həyat Sığorta”, “Atəşgah Sığorta”, “Atasığorta” və “İpək Yolu Sığorta” ASC-lərdir.\nƏn çox azalma “İpək Yolu Sığorta”da (48,5%), ən az azalma isə “Qala Həyat Sığorta”da (2,7%) qeydə alınıb.\nQalan 14 sığorta şirkətinin xərcləri isə artıb. Ən yüksək dinamika “Naxçıvan Sığorta” ASC-də (2,9 dəfə), ən aşağı dinamika isə “Xalq Sığorta” ASC-də (1%) qeydə alınıb.\n4 sığorta şirkətinin xərcləri 60 milyon manatdan çoxdur\nAzərbaycan Mərkəzi Bankından bu il lisenziya almış “Meqa Həyat Sığorta” ASC istisna olmaqla, ölkədə fəaliyyət göstərən 19 sığorta şirkətindən 4-nün ötənilki xərcləri 60 milyon manatdan çox olub.\nBunlar “PAŞA Həyat Sığorta” (282,555 milyon manat), “PAŞA Sığorta” (148,055 milyon manat) ASC-lər, Dövlət Sığorta Kommersiya Şirkəti (“Azərsığorta”, 80,183 milyon manat), eləcə də “Atəşgah Həyat Sığorta” (67,646 milyon manat) ASC-dir.\nQalan 15 sığorta şirkətindən 9-nun xərcləri 13-34 milyon manat arasında, 4 şirkətin xərcləri 1-9 milyon manat arasında, 2 şirkətin xərcləri isə 1 milyon manatdan azdır.


“Trampın Qüdslə bağlı qərarı İsrailin maraqlarına\n“Trampın Qüdslə bağlı qərarı İsrailin maraqlarına ziddir” - Politoloq\n15:36 07 Dekabr 2017 Oxunub : 1563\n“ABŞ prezidenti Donald Trampın Qüdsü İsrailin paytaxtı kimi tanımasına dair bəyanatı reallığa çevrilərsə, bu, Yaxın Şərqdə yeni qalmaqala səbəb olacaq”.\nBunu AzVision.az-a politoloq Fikrət Sadıqov ABŞ-ın Qüdsü İsrailin paytaxtı kimi tanımasına münasibət bildirərkən deyib. Politoloqun sözlərinə görə, qərar Fələstinlə yanaşı, digər ərəb dövlətlərinə qarşı yönəlib.\n“Fələstin rəsmiləri artıq bəyan edib ki, onlar ABŞ-ın vasitəçiliyindən imtina ediblər. ABŞ prezidentinin belə qərəzli mövqeyi İsrail-Fələstin probleminə öz mənfi təsirini göstərəcək. Hesab edirəm ki, bu bəyanat Fələstindən başqa digər ərəb dövlətlərinə də zərbədir. Ərəb ölkələri heç vaxt bununla razılaşa bilməzlər. Hətta ABŞ-ın yaxın müttəfiqi Səudiyyə Ərəbistanı bəyanatla çıxış edərək qərara etiraz edib”.\nF.Sadıqovun fikrincə, Trampın Qüdslə bağlı qərarı hətta İsrailin maraqlarına da ziddir: “Ola bilsin ki, Tramp seçkiqabağı kampaniya zamanı yəhudi lobbisinə bu barədə söz verib. Fikrimcə, ABŞ-da yaşayan sağlam düşüncəli yəhudilər anlayırlar ki, bu qərar İsrailin maraqlarına ziddir. Çünki, qərar regionda yeni qalmaqla səbəb olacaq, sabitlik pozulacaq. Hətta münaqişə yenidən alovlana bilər. Bir sözlə, Trampın atdığı addım Yaxın Şərqdə stabilliyin bərpa olunmasına zərbə vuracaq. Təsadüfi deyil ki, Qərb dövlətlərinin rəhbərləri Trampa qarşı bəyanatlarla çıxış ediblər. Xüsusilə, Almaniya, Fransa, İngiltərə, Avropa İttifaqının rəsmiləri qərarı pisləyiblər. Onlar hesab edirlər ki, Trampın atdığı addım yalnışdır. Çünki, müvəqqəti stabilliyə zərbədir. Görünür, bu reallığı bəzi siyasətçilər ya qəbul etmək istəmirlər, ya da dərk etmirlər”.\nPolitoloq məsələ ilə bağlı BMT Təhlükəsizlik Şurasında keçirilməsi planlaşdırılan iclasdan gözləntilərini açıqlayıb: “İclasdan sonra ola bilər ki, Trampın bəyanatı yerinə yetirilmədi. Bəllidir, bir sıra ölkələr səfirliklərini Qüdsə köçürmürlər, bunun təhlükəli olduğunu dərk edirlər. BMT Təhlükəsizlik Şurası qətnamə qəbul edib ki, Qüdsün taleyi danışıqlar yolu ilə həll edilməlidir. Əgər beynəlxalq hüquq normaları varsa, məsələ bu şəkildə həll olunmalıdır. Tramp hesab edir ki, danışıqları pozmaq lazımdır. Onun qərarı Qüdslə bağlı danışıqları pozmağa hesablanıb. Əminəm ki, məsələ BMT Təhlükəsizlik Şurasında müzakirə olunsa, ABŞ-ın əleyhinə tənqidi fikirlər səslənəcək. Əslində bu qərar ABŞ-ın maraqlarına da ziddir. Məlumatlara görə, dövlət katibi və digər rəsmilər Trampın qərarına qarşıdırlar və bəyanatla razılaşmırlar”.\nF.Sadıqov hesab edir ki, Trampın qərarı özünün söylədiyi kimi sülhə xidmət etməyəcək: “Bu qərar sülhə xidmət etmir. Aydın görünür ki, qərar birmənalı olaraq qalmaqala və stabilliyin pozulmasına gətirib çıxaracaq”.\nTeqlər: Tramp ABŞ Qüds Fikrət-Sadıqov


Piknikə gedirik: Umico Market-dən ilham verən məsləhətlər | Umico Live\nMay 21, 2021 0 5\nPiknik mövsümünü artıq açmış olsanız da, bu fikir ən azı hər həftə yayda təkrarlana bilər. Umico Market, piknikinizin uzun müddət yadda qalması üçün nə edə biləcəyinizə dair ilham verici ideyalar topladı. Şəhər parkında, bağda, çimərlikdə uşaqlar üçün piknik, təbiətdə ailə ilə səhər yeməyi və ya romantik şam yeməyi. Bu həftə sonu üçün ilhamlanın və planlar qurun!\nŞəhər parkında piknik\nPiknik etmək üçün şəhərdən çıxmaq lazım deyil. Şəhər daxilində hər şeyi təşkil edə bilərsiniz, misal üşün işdən dərhal sonra təmiz havada dincəlmək qərarına gəlsəniz park yaxşı bir seçimdir. Üstəlik, Bakıda getməli çox yer var. Heydər Əliyev Mərkəzində ağaclarının altında özünüz üçün bir rahat yeri tapın. Qazon və ya besedka üçün Mərkəzi Parka gedə bilərsiniz. “Zira” eko-parkı piknik üçün idealdır – burada icarəyə yastıqlar, samovar və ya manqal götürə bilərsiniz.\nMükəmməl piknikin sirri – hər şeyin gözəl olmalıdır. Parlaq pled götürün, dama-dama pledlər fotoşəkillərdə xüsusilə yaxşı görünür. Plastik qabları başqa bir tədbir üçün saxlayın, əvəzinə bəzəkli qabları götürün. İnstagram-da mütləq piknik fotoşəkilləri yerləşdirəcəksiniz, buna görə də hörmə səbət götürün – bu ən yaxşı aksessuardır. Yemək haqqında çox düşünmək lazım deyil: vetçina və ya balıq sendviçləri, kruvasan, mürəbbəli baget, limonad və parlaq rəngli meyvələr kifayətdir.\nÖzünüzlə nələri aparacaqsınız\nAçıq havada barbekü\nBelə bir piknikin planlaşdırılmasına hərtərəfli və əvvəlcədən yaxınlaşmaq lazımdır. Tam şəkildə dincəlmək və təmiz hava ilə nəfəs almaq üçün şəhərdən çıxmaq daha yaxşıdır. Tanıdığınız bir yer yoxdursa, belə bir gəzintini planlaşdırmağın ən çətin hissəsi düzgün yer seçməkdir. Əsasən təchiz olunmuş sahələrə diqqət yetirin və ya manqalınızı harada quraşdıra biləcəyinizi öyrənin. Yaxşı manqal adi tonqaldan daha rahat və təhlükəsiz olacaqdır. Kiçik kompaniya üçün kiçik yığılabilən manqal uyğun gəlir, lakin təbiətdə əsl tətil təşkil etmək istəyirsinizsə, böyük stasionar manqal tapmağınız yaxşı olar. Şiş, manqal, kömür və yandırıcı mayeni unutmayın. Yanğın və ya yanma halında lazımlı olan hər şeyi özünüzlə götürün. Tutacaqlar və ya xüsusi əlcəklər, önlük, bintlər və yanıqlar üçün krem.Mükəmməl bir piknikin sirri təbiət və ləzzətli kəbabdır. Əsl kəbab açıq havada, kömürdə hazırlanır, buna görə qazla işləyən manqal məsləhət görülmür. Manqal metal, çuqun və ya poladdan ola bilər. İstiliyi uzun müddət saxlamaq üçün qalın divarları olmalıdır. Musiqi olsa lap əla olar: gitara və ya portativ dinamiki də götürün.\nDəniz kənarında piknik\nDəniz qırağında pikniki heç nə əvəz edə bilməz.. Hər şeyin mükəmməl olması üçün əvvəlcədən düşünmək vacibdir. Birincisi havanı nəzərə alın. Çox vaxt sabah üçün proqnozu yoxlamağı unuduruq və sonra çimərlikdə yağışın və ya isti günəşin altında qalırıq. Ən yaxşısı günəşin aktiv olmadığı zaman, axşam piknik etməkdir. Gün ərzində gedirsinizsə, mütləq çimərlik çətirləri, çadırları, tentələri və günəşdən qoruyucu kremlər götürün. Yeməkləri əvvəlcədən hazırlayın: kabab hazırlamayın, yüngül, sağlam yeməklər və sərinləşdirici içkilər götürün. Soyuq salat, tərəvəz, göyərti, çörək, pendir, paştet, qarpız və meyvələr – istidə daha çox şey istəməyəcəksiniz. Yastıqlarda, çimərlik palaslarında və ya dəsmallarda otura bilərsiniz. Əgər maşınla gəlirsinizsə, özünüzlə bir neçə qatlanan oturacaq də götürə bilərsiniz. Lakin təbiətdə artıq mebelə ehtiyac yoxdur.\nMükəmməl piknikin sirri – çox adamın olmayacağı yaxşı bir çimərlik seçməkdir. Əvvəlcədən heç kimin sizi narahat etməyəcəyi sakit bir yer tapdığınızdan əmin olun.\nGünəşdən qoruyucu bədən spreyi\nSəhər yeməyi piknik\nYeni günə təbiətlə başlayın. Özünüzlə sadəcə yüngül pled və ən sevdiyiniz səhər yeməyini götürün. Qarşınızda bütün gün var, buna görə də çox yemək götürməyin. Səhər çantanızı yığmaq əvəzinə, tez oyanın və mümkün qədər tez təbiətə çıxın. Səhər saatları xüsusidir və uzun çəkmir. Yeri gəlmişkən, özünüzlə tək qalmaq, bir şey haqqında düşünmək və ya yalnız sükutdan zövq almaq istəyirsinizsə, bu əla seçimdir. Həmçinin yaxşı bir kitab da götürə bilərsiniz.\nMükəmməl bir piknikin sirri – tez oyanmaq, yeməkləri isə axşamdan yığmaqdır. Özünüz üçün çox sevdiyiniz bir şeyi hazırlayın. Təzə bişmiş çörək və kruvasan, pendir, yetişmiş pomidor və avokado, müsli ilə qatıq, çia toxumu şirniyyatı, giləmeyvə və meyvələr – çox götürməyin, sizə səhər yeməyi üçün lazım olan qədər götürün. Səhər hazırlana biləcək yeganə şey aromatik qəhvədir. Əvvəlcədən onun üçün bir termos düşünün.\nUşaqlarla gəzinti, böyüklər üçün də əsl bir istirahət ola bilər. Təbiətdə istirahət edə və günəşdən, yaydan və təbiətdən uşaqlar qədər səmimi qəlbdən zövq ala bilmək üçün əvvəlcədən yaxşı hazırlaşın. Belə bir gəzinti üçün ən yaxşısı meşəyə getməkdir. Günəş işığından gizli, qarışqa və arı yuvalarından azad bir yer seçin. Həm də ağcaqanadların bol ola biləcəyi sıx ot olan aşağı yerlərdən qaçmağa çalışın. Əvvəlcədən təhlükəsizlik haqda düşünmək çox vacibdir. Kiçik bir ilk yardım dəsti toplayın: plastır, pambıq, sarğı, hidrogen peroksid, hərəkət xəstəliyi dərmanı, antihistaminik (allergik reaksiyalar üçün), aktivləşdirilmiş kömür, günəşdən qoruyucu krem və yanıqlar üçün krem. Bunların heç biri lazım olmaması yaxşıdır, amma hər şeyə hazır olmalısınız. Çöldə nə qədər isti olsa da, meşədə uşağınızı gənələrdən qorumaq üçün qısa şort və ya don geyindirməyin. Şalvar, hündür corab, uzun qollu köynək və papaq geyinmək yaxşı olar. Evdən çıxmazdan əvvəl paltarları xüsusi vasitə vurun. Bu, gənə, ağcaqanad və digər həşəratların sancması ehtimalını azaldacaqdır.\nMükəmməl piknikin sirri oyunlardır! Özünüzlə top, badminton, atlama ipləri, kitablar götürün. Uşaqlar üçün meşədə bir gəzinti təşkil edə və ilbizlər, qarışqalar, kəpənəklər, quşlar ilə tanış edə, onların nə yediklərini və onlara qarşı düzgün münasibət haqda danışa bilərsiniz. Böyüklər üçün bir maneə zolağı düşünün və ya onlara kompasdan istifadə edərək tanımadığınız ərazilərdə gəzməyi öyrədin. Birlikdə dadlı alma deserti də edə bilərsiniz. Meyvələri tamamilə kəsmədən tumların çıxarın. İçinə badam, kişmiş və şəkər qoyun. Hər almanı folqa ilə sarın və təxminən 30 dəqiqə manqal üzərində bişirin. Zövq alın!\nAğcaqanaddan qoruyucu roller\nGün batımında romantik piknik\nTəbiətdən və istidən zövq alaraq günəşin batmasını izləməkdən daha romantik nə ola bilər? Eyni zamanda, belə bir piknik təşkil etmək çətin deyil. Menyuda sadə və iddiasız yeməklər olmalıdır. Sevərək hazırlanan sendviçlər, ev tortları, pendirlər, təzə meyvə və tərəvəzlər hamısı çəngəl və ya bıçağa ehtiyac olmadan qablaşdırıla və rahat yeyilə bilər. Yalnız açıb masaya gözəl bir şəkildə düzəcəyinizi götürün. Gün batmasını sehr etməyi asanlaşdırmaq üçün yastıq və ya qatlanan oturacaq götürə bilərsiniz. Gecəni qalıb ulduzlu səmanı sehr etmək istəsəniz, isti pledlər götürün.\nMükəmməl piknikin sirri romantikadır. Sehirli bir atmosfer yaradın: şam götürün, sevdiyiniz musiqini qoşun. Piknik sahəsini təzə çiçəklərlə və ya görüşünüzə rahatlıq qatacaq kiçik aksesuarlarla bəzəyə bilərsiniz\nUmico Market-də piknik üçün lazım olan hər şeyi seçin və istirahət, istilik və təbiətin dadını çıxarın!\nEv kinoteatrını necə qurmaq olar\nDüşünə bilərsiniz ki, böyük ekran və yaxşı akustika almaq kifayətdir – amma bu kinoteatr effekti ...\nPayızın TOP10 əsas seriyalı\nYeni mövsümdə bir çox yaxşı serial çıxacaq: Bill Klinton haqqında “İmpiçment”, Den Braun və Ayzek ...\nBu yay tətiliniz sizə nəsib olmayıbsa, bilin ki, iki gün ərzində də yaxşı istirahət edə ...\nOlimpiya Oyunlarının tarixindən inanılmaz hadisələr\nTarixə təkcə idman nəticələri sayəsində düşməyəcək XXXII Yay Olimpiya Oyunları başa çatdı. Bunlar ləğv edilməyən, ...\n“Dağlardan gözəl nə ola bilər?!” Əgər bu bu fikirlə razısansa, onda bu yay əvvəl olmadığın ...\nPayız baxımı: dərinizi mükəmməl hala gətirmək, saçlarınızı uzatmaq və dırnaqlarınızı necə gücləndirmək olar\n18%-dək! Şampunlar, dezodorantlar, diş məcunları və əl kremləri üçün bir ay artırılmış keşbek. Nə seçəcəyiniz haqda danışırıq.\nÖzü düzəlməyəcək. Artrit nədir və kimdə yarana bilər\nİstilik və qənaət üçün – kombi sistemini seçirik


Bəzəkli ilan və ya qisas – HEKAYƏ | SENET.AZ\nBuradasınız: Ana səhifə / Nəsr / Ədəbiyyat / Bəzəkli ilan və ya qisas – HEKAYƏ\nBəzəkli ilan və ya qisas – HEKAYƏ\n19 Mart 2015 264 Baxış\nSəhər yuxudan ayılanda çox gümrah idim. Doyunca yatmış, bədənimdəki bütün yorğunluqları çıxarmışdım. Yuxudan ayılan kimi gözlərim dərhal açıldı. Bu mənim üçün görünməmiş hal idi. Yatağımda artıq qalmaq istəmədim. Pəncərədən gün otağa şığıyırdı. Yerimdən durub vanna otağına keçmək istəyəndə stolun üstündəki kitaba gözüm sataşdı. Üstündə “ Ölüm” yazılmışdı. Kitab “ məni al, vərəqlə” deyirdi. Kitaba yaxınlaşana kimi beynimdə bir neçə sual doğdu. Bu kitab burda hardandı? Niyə belə gözəl havada heç kim yuxudan oyanmayıb? Kitabı əlimə aldım. Üstündə qırmızı ilan şəkli vardı. Kitabı vərəqlədim. Səhifələri ağ idi. Heç bir yazı yox idi. Maraq məni daha da bürüdü. Bir anlıq yuxuda olduğumu düşündüm. Özümü çimdiklədim. Yoxsa bu realdır?\n-Bacı,hardasan? deyə səsləndim. Səsimə səs verən olmadı. Qapını açıb dəhlizə çıxdım. Sakitçilik hökm sürürdü. Dəhlizin içindən yeni bir qapı peyda oldu. Diksindim. Bu nədir axı?\n-Neyləyim, mən etməyim kim etsin? Yekə kişisən də gəl mənə kömək et. Əgər mən də sizin kimi günortaya kimi yatsaydım, bu ərazini qonum-qonşu çoxdan əlimdən almışdı. Mənəm ki, kişi kimi onlarla dirəşdim, bir əlçə yer də vermədim onlara. Yoxsa başsız qadın görüb hamısı torpağıma göz dikmişdi.\nNənəm danışdıqca qızışır,elə tez-tez çör-çöpü çəpərə soxurdu ki, o, yeri hardan tapırdı hələ də anlamıram.\nNənəm bir əliylə əl ağacını, bir əliylə də məni tutub öz-özünə deyinirdi “ Səhər tezdən də belə isti olar? Elə bil günün günortasıdır. Əsl ilan qaynaşan vaxtdır”.\nKəndin qoca qarıları “ qoz ağacının altında yatmaq olmaz, insana ölüm gətirir” deyirdilər. O gündən sonra nənəm o ağacı kəsdirdi. Yerində iri bir kötük qalmışdı. Doğrudan da, o kötüyün üstündə belə oturanda insanı yuxu tuturdu.\nQapıdan çıxdıq. Çəpərin yanından keçərkən gözlərim qamaşdı. Görəsən, bu da mı yuxudur?\nNövbəti yazı Qolundan tutub qaytaraydılar


Telman İsmayılovun qardaşı beynəlxalq axtarışa verildi – AVROPANIN SƏSİ\nEditor November 14, 2017 Telman İsmayılovun qardaşı beynəlxalq axtarışa verildi2017-11-14T22:05:38+00:00 Avropadakı azərbaycanlılar, Azərbaycan, Xəbər No Comment\nMoskvanın Çerkizovo bazarının keçmiş sahibi Telman İsmayılovun qardaşı Vaqif İsmayılov beynəlxalq axtarışa verilib. APA-nın məlumatına görə, bu barədə TASS agentliyinə hüquq-mühafizə orqanlarındakı mənbə bildirib.\nMəlumata görə, Moskvanın Basman məhkəməsi Vaqif İsmayılovun qiyabi həbsinə qərar verib. O, qətl və qanunsuz odlu silah saxlamaq maddələri ilə ittiham olunub.\nQeyd edək ki, ötən gün Telman İsmayılovun beynəlxalq axtarışa verilməsi barədə məlumat yayılıb.\n“AST Telman”a şok ittiham: “silah baronu” və Abbas Abbasov…\nDaha bir sensasion məqam isə T.İsmayılovun qanunsuz silah satışında əli olması ilə bağlıdır. Vəkili bu barədə desə də, əlavə bilgi verməyib. Bu, çox ciddi ittihamdır və yəqin ki, əlavə təffərrüat tezliklə açıqlanacaq. Əgər bu ittiham təsdiqlənərsə, onu “silah baronu” kimi heç bir ölkə müdafiə edə bilməyəcək. İstisna etmək olmaz ki, ittiham məhz onu istənilən ölkədə həbs etmək üçün ortaya atıla bilər…\nLujkov “AST Telman”ı müdafiə etsə də, uzun illər “AST” Şirkətlər Qrupunda vitse-prezident olmuş Abbas Abbasov hələ də susur. Yada salaq ki, 2006-cı ildə Azərbaycanda baş nazirin birinci müavini postundan uzaqlaşdırılandan sonra ona T.İsmayılov sahib çıxdı. Moskvaya gedən Abbas Abbasov üçün şirkətdə vitse-prezident postu boşaldıldı. A.Abbasov köhnə dostu ilə şirkətdə fəaliyyətə başladı. AST Şirkətlər Qrupunda işləməsindən məmnun olan A.Abbasov Telman İsmayılovun ən qatı müdafiəçilərindən biri kimi tanınırdı. İndi isə A.Abbasov israrla susur. Əcəba, niyə? Bu sual da T.İsmayılovun sonrakı taleyi qədər aktualdır…\n« Telman İsmayılov Fransadan sığınacaq istədi\nAzərbaycanda təhsil haqqını ödəyə bilməyən 7 min tələbə ali məktəbi atıb – ABU »


2021.05.18 11:19 (UTC+04:00)\nBir qrup insan onlayn satışlar zamanı ödənişin birbaşa bank hesabına qəbul edildiyini əsas gətirərək həmin müştərilərə kassa qəbzinin təqdim edilməsini vacib saymır. Lakin nəzərə almaq lazımdır ki, Vergi Məcəlləsinin 13.2.62-ci maddəsinə əsasən, pərakəndə satış – malların alıcıya satışının (təqdim edilməsinin) son istehlak məqsədilə və yalnız bu Məcəllədə müəyyən edilmiş qaydada qəbz və ya nəzarət-kassa aparatının çeki (sahibkarlıq fəaliyyətini həyata keçirən hüquqi və fiziki şəxslərin tələbi ilə elektron qaimə-faktura) təqdim edilməklə həyata keçirilməsi üzrə ticarət fəaliyyətidir.\nGördüyümüz kimi, anlayışın tərifində malların təqdim edilməsi üçün qəbz və ya kassa çekinin təqdim edilməli olduğu bildirilir.\nMəcəllənin 16.1.8-ci maddəsində isə göstərilib ki, aşağıdakı fəaliyyət növləri istisna olmaqla, pərakəndə ticarət və (və ya) ictimai iaşə fəaliyyəti üzrə nağd pul hesablaşmalarını müvafiq icra hakimiyyəti orqanının müəyyən etdiyi orqan (qurum) tərəfindən müəyyən edilən meyarlara cavab verən və müvafiq icra hakimiyyəti orqanının müəyyən etdiyi orqanın (qurumun) elektron informasiya sisteminə real vaxt rejimində qoşulmuş nəzarət-kassa aparatı vasitəsilə həyata keçirmək vergi ödəyicisinin vəzifəsidir:\nBuradan aydın olur ki, pərakəndə ticarət və ya ictimai iaşə fəaliyyəti ilə məşğul olan vergi ödəyicilərinin vəzifələrinə yalnız nağd pul hesablaşmaları zamanı NKA qəbzi təqdim etmək aiddir. “Nağdsız hesablaşmalar haqqında” Qanunun 3.1-ci maddəsinin müddəalarına uyğun olaraq isə vergi ödəyicisi olmayan fiziki şəxslərin ödənişi vergi ödəyicisi olan şəxsin birbaşa bank hesabına ödəməsi nağdsız əməliyyat hesab edilir. Bu səbəblə də həmin vergi ödəyicilərinin 16.1.8-ci maddəsinə uyğun olaraq NKA qəbzi təqdim etmək vəzifəsi yaranmır. Lakin bu, kassa qəbzi təqdim edilə bilməz anlamına gəlmir. Bu cür ödənişlər zamanı satıcılar istəsələr, NKA qəbzi təqdim edə bilərlər. Burada alıcının pulu nağd formada satıcının bank hesabına birbaşa mədaxil etməsi nağdsız hesab edilir. Bu zaman alıcı banka yaxınlaşaraq satıcının hesabına hansı səbəblə ödəniş etdiyini bildirir və bank əməkdaşı bunu ödənişin təyinatında qeyd edir və ona qəbz təqdim edir.\nBəs həmin qəbz kassa mədaxil qəbzi ola bilərmi? Məsələ orasındadır ki, kassa mədaxil qəbzi pul kassaya ödənildikdə tərtib edilir və bu cür ödəniş özlüyündə nağd ödəniş hesab edilir və alınmış mallara görə nağd ödənişlər zamanı isə kassa qəbzi deyil, NKA qəbzi təqdim edilməlidir. Demək, Vergi Məcəlləsinin 13.2.62-ci maddəsində nəzərdə tutulan qəbz bank qəbzi və ya hər hansısa digər qəbzdir.\nBundan başqa, “İstehlakçıların hüquqlarının müdafiəsi haqqında” Qanunun 7-ci maddəsinə əsasən, satıcı istehlakçıya mal satarkən ona qəbz, mal, kassa çeki və ya digər yazılı sənəd verməlidir. Gördüyünüz kimi, bu maddədə ümumən yazılı bir sənədin təqdim edilməli olduğu qeyd edilir və həmin sənədin hansı olması barəsində nüans ödənişin formasından, satılan malın formasından və s. asılı olaraq dəyişə biləcəyi ehtimalı diqqətə çatdırılır. Qeyd edək ki, həmin qanunun 7-ci maddəsinin məqsədi alıcı ilə satıcı arasındakı hesablaşmanın konkret sənəd formasını tənzimləmək deyil, qüsurlu malla bağlı alıcının ödənişini təsdiq edən yazılı sənədinin olmasını tələb etməkdir.\nOnu da qeyd edək ki, bu cür satışlarda NKA qəbzi təqdim etmək praktik olaraq çətinliklər yaradır. Alıcılara bank hesabına və ya öz bank kartları vasitəsilə satıcı vergi ödəyicisinin sahibkarlıq fəaliyyəti ilə bağlı bank kartı hesabına ödəniş etmək daha rahat olur. Ona görə də nə Vergi Məcəlləsinin 13.2.62-ci maddəsi, nə 16.1.8-ci maddəsi, nə də “İstehlakçıların hüquqlarının müdafiəsi haqqında” Qanun qanunvericiliklə nağdsız hesab edilən ödənişə görə NKA çeki verilməli olduğunu tələb etmir. Vergi ödəyiciləri qanunvericiliklə onların vəzifələrinə aid olmayan, lakin ona zidd olmayan əməliyyatları etmək hüquqlarına malikdirlər. Yəni NKA qəbzi təqdim edilə bilinməsi halında təqdim edilə bilər. Lakin bunu nəzərdən keçirdiyimiz satış forması üçün imperativ qayda kimi qeyd etmək doğru olmaz. Bu cür alışlar zamanı alıcılar üçün NKA qəbzinin alınması daha sərfəlidir. Onlar ödənişlərinin məbləğinə daxil olan ƏDV hissəsini (əgər ƏDV hesablanıbsa) Vergi Məcəlləsinin 165.5-ci maddəsinə uyğun olaraq geri qaytara bilirlər. Yaxud alıcılar öz kartlarından satıcı vergi ödəyicisinin kartına deyil, birbaşa bank hesabına mədaxil etməklə ödənişin təyinatı hissəsində ödənişin edilmə səbəbini (malların haqqında məlumat daxil olmaqla) qeyd edərək sənəd ala bilərlər.


"Bu qələbələr bizi rahatlaşdırmamalıdır"\n16 Oktyabr 2017 02:03 | 2 765\n“Futbolçularıma gözəl qələbəyə görə təşəkkür edirəm. Azarkeşlərimizə də sonadək dəstək olduqları üçün çox sağ ol deyirəm. Komanda yavaş-yavaş özünə gəlir. Lakin bu qələbələr bizi rahatlaşdırmamalıdır. Çünki bizi qarşıda daha çətin oyunlar gözləyir. Çıxışımızı daha yaxşı səviyyəyə çatdırmalıyıq”. Apasport.az saytının məlumatına görə, bu sözləri “Neftçi”nin baş məşqçisi Tərlan Əhmədov deyib.\nAzərbaycan Premyer Liqasının VIII turunda “Neftçi” dünən səfərdə “Səbail”lə qarşılaşıb. Uzun müddətdir uğursuz çıxış edən “ağ-qaralar” debütant qarşısında 4:0 hesablı qələbəyə sevinib. Oyundan sonra açıqlama verən Əhmədov bəzi dəyişikliklərə məcbur qaldıqlarını bildirib: “Petrovun olmaması bəzi dəyişikliklər etməyimə səbəb oldu. Bu gün də Meza Kolli qırmızı vərəqə aldı”.


Bakıda həkim sınıq olmayan ayağa gips qoydu - VİDEO\n06 fev 2020, 22:57\nPaytaxtda yaşayan qadın bir neçə ay əvvəl yıxılıb və ayağı əzilib. Həkim isə ona ayağın çatladığını deyib və gips langeti qoyub. Qadın sözügedən vasitə qoyulduqdan sonra ayağının şişdiyini iddia edir və yeriyə bilmədiyini deyir. Həkim isə bu iddilarla razılaşmır.\nSınıq olmayan ayağa gips langeti qoyulub.\nPaytaxtın Xəzər rayonu Binə qəsəbəsində yaşayan Nuranə Cəfərovanın sözlərinə görə, noyabr ayında yaşadığı evin pilləkənindən yıxılıb və ayağı zədələnib. Yaxınları da onu Türkan qəsəbəsində yaşayan Muxtar Yarıyev adlı travmatoloqun yanına aparıblar. Sözügedən şəxs heç bir rentgen etdirmədən ayaqda çat olduğunu deyib və gips langeti qoyub.\nNuranə Cəfərova iddia edir ki, gips onun ayağına çox mənfi təsir edib. Ayaqlarında şiş əmələ gəlib və yeriməsində problem yaranıb.\nŞikayətçinin sözlərinə görə, sonradan 3 ayrı xəstəxanada ayağını rentgenə saldırıb və orada heç vaxt çatın olmadığı deyilib.\nQadının ayağını səhv müalicə etdiyi deyilən Muxtar Yarıyevlə də əlaqə saxladıq. Müsahibə vermək istəməsə də, bildirdi ki, Nuranə Cəfərovaya ayağında çat olduğunu deməyib. Aşağı ətrafın niyə şişdiyini isə bu cür əsaslandırdı..\nİndi Cəfərovlar ailəsi qadının ayağını müalicə etdirmək üçün onlara dəyən maddi ziyanın ödənilməsini istəyirlər.\n16 may 2021, 17:09 162\n16 may 2021, 16:40 313\n16 may 2021, 16:15 203\n16 may 2021, 16:10 176\n16 may 2021, 16:00 251\n16 may 2021, 15:50 257\n16 may 2021, 15:36 245\n16 may 2021, 14:58 284\n16 may 2021, 13:57 279


Bazar ertəsi, 04 Aprel 2016 10:06\nAzərbaycan daha 3 şəhid verdi...\nAprelin 3-dən başlayaraq Azərbaycan Silahlı Qüvvələrinin cəbhə xəttində birtərəfli qaydada düşmənə qarşı əks-həmlə əməliyyatını və cavab tədbirlərini dayandırmasına baxmayaraq Ermənistan tərəfi vəziyyəti gərginləşdirməkdə davam edir.\nMəlumata görə, düşmən tərəfi itirilmiş mövqelərinin geri qaytarılması məqsədilə cəbhənin əsasən Ağdərə-Tərtər və Xocavənd-Füzuli istiqamətlərində mövqelərimizə hücum edir və təmas xəttinə yaxın olan yaşayış məntəqələrini intensiv surətdə atəşə tutur.\nDüşmənlə döyüşlərdə Azərbaycan Silahlı Qüvvələrinin 3 hərbi qulluqçusu şəhid olub.\nBazar ertəsi, 04 Aprel 2016 09:52\nYardımlıya qar yağdı\nYardımlı rayonuna qar yağıb. Bu barədə rayon sakinləri Xeber.İnfo-a məlumat verib:\n"Aprel ayının ilk günlərində qarın yağması xarakterik deyil. Ağacların çiçək açdığı dövürdə şaxtalı hava məhsuldarlığı aşağı salır".\nBazar ertəsi, 04 Aprel 2016 09:31\nArif Qasımov haqda şok dosye: MTN əlaqələri, biznes, 600 minlik rüşvət və...\nÖtən il sentyabr ayı ərzində bir neçə rayonun icra başçıları dəyişdiruldi. Ölkə rəhbərinin bu sərəncamları sırasında Nizami rayon İcra Hakimiyyətinə yeni rəhbər təyin edildidi. Arif Qasımovu Siyəzənin icra başçısı vəzifəsindən azad edən dövlət başçısı ona Bakının Nizami rayonunu tapşırdı. Bəs kimdir Arif Qasımov? Nizaminin yeni icra başçısı haqqında nə bilirik? Bu günə qədər onun hansı fəaliyyətləri barədə məlumatlar yayılıb? Bu və digər suallara cavab tapmaq üçün onunla bağlı müəyyən araşdırmalar apardıq. Və qısa zamanda icra başçısının fəaliyyəti, bu günə qədər gördüyü qanuni və qanunsuz işləri barədə cumhuriyyet.az olaraq media üzərindən araşdırmalar sayəsində yetərincə məlumat topladıq.\nBildirək ki, digər yüksək çinli məmurlarımız kimi, A.Qasımov da geniş biznes şəbəkəsi ilə tanınıb. 2011-ci ildə Siyəzənin icra başçısı təyin olunan Arif Qasımov özü üçün rayonda bir neçə nəhəng ferma inşa etdirib. Bu fermaları saхlamaq üçün təbii ki, əkin və otlaq sahələrinə ehtiyac var. Arif Qasımov bu ehtiyacı ödəmək üçün fermerlərə uzun müddətə icarəyə verilmiş bələdiyyə torpaqlarını zəbt edib. Həmin ərazilər indi icra başçısının fermalarına хidmət edir. Bundan başqa cumhuriyyet.az olaraq araşdırmalarımz zamanı onu da öyrəndik ki, Arif Qasımovun Siyəzəndə bir neçə üzlük daş sexləri də fəaliyyət göstərir. Həmin seхlər rayonda görülən bütün təmir-tikinti işlərini tikinti materialları ilə təmin edirdi və çox yəqin ki bu proses Nizami rayonunda davam etdiriləcək. Amma Arif Qasımovun biznesi Siyazənlə mədudlaşmır.\nMəlumatlı mənbələrin sözlərinə görə, onun əvvəllər bələdiyyə sədri işlədiyi, indi isə icra başçısı kimi təyinat aldığı Nizami rayonunda, icra başçısının nümayəndəsi olduğu Binəqədi rayonunun Biləcəri qəsəbəsində bir neçə ticarət obyekti fəaliyyət göstərir. Həmçinin icra başçısının Bakının müхtəlif yerlərinə tikinti işləri apardığı bildirilir. Paytхatda özünün və yaхınlarının adına onlarla mənzilinin, dəyəri milyonlarla manatla ölçülən bir neçə villasının olduğu da deyilir.\nMəhkəməyə çıxan rüşvət qalmaqalı\nYeri gəlmişkən, Arif Qasımov ötən il 600 min manatlıq maхinasiyada ittiham olunmuşdu. Belə ki, Prezident İlham Əliyevin səlahiyyətlərinə vaxtından əvvəl xitam verdiyi Bakı Ağır Cinayətlər Məhkəməsinin hakimi Həsən Əliyev iş adamı Ramazan Səlimovdan 600 min manat alaraq onu icra başçısı təyin etdirəcəyini vəd etmişdi. Məlumata görə, bu işdə Siyəzən İcra Hakimiyyətinin başçısı Arif Qasımov da iştirak edib. Hər halda 600 min manat pulu alınan iş adamı istintaqa ifadəsində belə deyib. O, istintaqçılara bildirib ki, Həsən Əliyev ondan külli miqdarda pulu aldıqdan sonra onu Arif Qasımovun yanına göndərib.\nQardaşının müəmmalı qətli\nApardığımız araşdırmalar nəticəsində aydın oldu ki, Arif Qasımovun qardaşı Vidadi Qasımov 2007-ci ilin iyun ayında silahlı insidentdə iştirak edib. Belə ki, iyunun 17-də saat 01.00 radələrində Atatürk prospektində yerləşən "Pürrəngi” çayxanasında atışma olub. Nərimanov rayon prokurorluğunun məlumatına görə, Münaqişə zəminində Arif Qasımovun qardaşı Vidadi Adil oğlu Qasımov odlu silahdan açılan atəşlə yaralanıb. Güllə yarası alan Vidadi Qasımov Kliniki Tibbi Mərkəzin reanimasiya şöbəsinə yerləşdirilib. Onun həyatını xilas etmək mümkün olmayıb. Faktla bağlı Nərimanov rayon prokurorluğunda Cinayət Məcəlləsinin 29, 120.1-ci (qəsdən adam öldürməyə cəhd) və 228.1-ci (qanunsuz olaraq odlu silah saxlama və gəzdirmə) maddələri ilə cinayət işi başlanılıb. Lakin cinayətin nəyin üstə törədilməsi indiyə kimi ictimaiyyətə açıqlanmayıb.\nİcra başçısının "kassir” qardaşı\nA.Qasımov və ona bağlı olaylar haqda cumhuriyyet.az olaraq apardığımız araşdırmalar zamanı diqqət çəkən daha bir xəbər icra başçısının digər qardaşı ilə bağlıdır. DMX-nin Bakı Regional İdarəsinin rəis müavini İntiqam Məmmədov DMX-nin rəisi general Firudin Nəbiyevin "əziz-xələf” kirvəsidir. Bəli, Firudin Nəbiyevin kirvəsi İntiqam Məmmədov miqrasiya xidmətində söz sahibidir. O, öz yaxın qohumu Vüqar Qasımovu DMX-nin Bakı Rergional İdarəsində "yağlı vəzifəyə” otuzdurub, yəni qohumuna "kassirlik” edir. Həmin bu Vüqar Qasımov isə icra başçısı Arif Qasımovun qardaşıdır.\nNizami rayonuna təyinatda "MTN izi”\nNizami rayonunun icra başçısı Arif Qasımovun hələ Siyəzəndə olarkən Bakıya gətiriləcəyi müzakirə mövzusu idi. Belə ki, cumhuriyyet.az olaraq mediada yayılan xəbərlərdə ona da rast gəldik ki, Qasımov üçün Bakıya qapıların açılmasının səbəbkarı bəlkə də bir çoxlarına qəribə gəlsə də, elə Eldar Mahmudov olub: "Arif Qasımovun hakimiyyətdə bir sıra əlaqələri varmış. Lakin bu əlaqələrin ən başlıcası Eldar Mahmudov və onun qurulmasında isə tək vasitəçi qayınının böyük zəhməti olub. Arif Qasımovun paytaxt rayonlarından birinə transfer olunacağı «MTN işi» olayından 1 il əvvələ təsadüf edəcəkdi. Lakin Eldar Mahmudovun başının bəzi işlərə qarışıq olması onun təyinatını yubatmağa başladı. Araya MTN-də şöbə rəisi olan qayının qarışması və nazirlikdə əsas əlaqələrindən yararlanması prosesi bir az sürətləndirsə də, yekun nöqtə ötən ilin sentyabrında qoyuldu.\nArif Qasımovun təyinatından 1 ay sonra MTN rəhbəri işdən çıxarıldı, onun ətrafındakı genralitetin isə bir çoxu həbs olundu. Həmin vaxt MTN-də şöbə rəisi işləyən və dəstənin əsas üzvlərindən biri sayılan şöbə rəisinin karyerası sual altına düşür. Qayının həbs olunması məsələsi gündəmə gəlir. Bu zaman Nizaminin icra başçısı yüksək çinli məmurlarla görüşərək, onlardan bu addımın atılmamasının xahişini edir və bəzi məsələlərə zamin dayanır. Üstəlik, bir çox şeyləri də vəd edir”.\nKəmaləddin Heydərovun adından pul yığır?\nBu günlərdə özünün dəbdəbəli kreslosu ilə gündəmi zəbt edən Bakının Nizami rayon icra hakimiyyətinin başçısı Arif Qasımovla bağlı maraqlı bir iddia da mediada yer alıb. Belə ki, cumhuriyyet.az olaraq həmin məlumatı yenidən xatırladaraq bildirək ki, cəmi bir neçə aydır ki, Nizami rayonuna rəhbər gətirilən Arif Qasımov artıq burada kifayət qədər "kök atmağı” bacarıb: "icra başçısı sahibkarlardan icra hakimiyyətinin təsərrüfatı şöbəsinin müdiri Tariyel Tahirovun vasitəsi ilə aylıq "haqq” tələb edir. Bundan imtina edən sahibkarlara isə ən müxtəlif yollarla təzyiq olunur. Məsələnin maraqlı tərəflərindən biri isə sahibkarlardan tələb olunan "haqqın” fövqəladə hallar naziri Kamaləddin Heydərovun adından istənilməsidir. Mənbənin sözlərinə görə, RİH rəsmiləri sahibkarlarla qeyri-rəsmi söhbətlərində Arif Qasımovun icra başçısı kreslosunda yalnız görüntü xatirinə əyləşdirildiyini, rayondakı bütün işlərin isə Kamaləddin Heydərovun qohumları və yaxın adamları tərəfindən həyata keçirildiyini iddia edirlər”.\nQeyd edək ki, araşdırma mediada yayılan məlumatlar əsasında yazılıb. İddialarla bağlı tərəfin mövqeyini işıqlandırmağa hazırıq.(cumhuriyyet.az)\nNəşr et Cəmiyyət\nBazar ertəsi, 04 Aprel 2016 09:27\nErməni mediasından şok etiraf - Qaçmaq istəyən 17 əsgər güllələnib\nAzərbaycan Ordusunun cəbhə xəttində ermənilərin təxribatlarına cavab olaraq keçirdiyi miqyaslı hərbi əməliyyatlar təkcə işğal olunmuş ərazilərdəki separatçıların deyil, işğalçı ordunun əsgərlərini də təşviş və vahiməyə salıb.\nErməni ordusunda fərarilik və demoralizasiya yüksək həddədir.\nİş o yerə çatıb ki, erməni komandirləri özləri silahı atıb qaçmaq istəyən 17 əsgəri güllələyiblər.\nBu məlumat işğalçı ordunun necə ciddi mənəvi böhran içində olduğunu əyani şəkildə nümayiş etdirir. (AzVision.az )\nBazar ertəsi, 04 Aprel 2016 09:20\nCəbhədə son durum: Ağdərə və Tərtər istiqamətində vəziyyət gərgindir - RƏSMİ\n"Füzuli və Xocavənd istiqamətində vəziyyət nisbətən stabildir".\nBunu "Report"a açıqlamasında Azərbaycan Müdafiə Nazirliyinin mətbuat xidmətinin rəhbəri Vaqif Dərgahlı deyib.\nO bildirib ki, Ağdərə və Tərtər istiqamətində isə vəziyyət gərgin olaraq qalır.\nBazar, 03 Aprel 2016 21:17\nƏli Əliyev: “Müşahidə etdiyimiz mənzərə millətin potensialını ortaya qoyan gözəl performansdır"\nƏli Əliyev: “Müşahidə etdiyimiz mənzərə millətin potensialını ortaya qoyan, keyfiyyətini nümayiş etdirən gözəl performansdır”\nVətəndaş və İnkişaf Partiyasının (VİP) sədri Əli Əliyev özünün “Facebook” səhifəsində Qarabağ cəbhəsindəki vəziyyəti və Azərbaycan cəmiyyətinin adekvatlığını şərh edib. Həmin yazını təqdim edirik:\n“2 gündür Azərbaycan dövlətçiliyi imtahan verir. Bu yoxlama, təkcə Ordumuzun hazırlığının deyil, həm də cəmiyyətimizin bütövlükdə yetkinlik sınağıdır. Dövlətin təhlükəsizliyi və güvənliyi fiziki baxımdan Əsgər üzərində olsa da, müasir dünyada müharibə bütöv toplumun apardığı savaşdır. İctimaiyyətin bütün seqmentləri öz vəzifəsini düzgün dərk etməlidir.Dünən düşmən tərəfinin təcavüz cəhdinə Ordudan gələn təpki, ibrətamizdir. Deməli, Əsgərin ruhu yüksəkdir. Buna sevinməmək olmur.\nUzun müddətdir şəxsi uğursuzluğunu Millətin ayağına yazmaq istəyənlərlə polemikada olan zaman, insanlarımızın haqlı olduğunu sübut etməyə çalışırdım. Ən yaxşı cavabı bu 2 gündə vətəndaşlarımız layiqli şəkildə verdilər. Mətbuatda, sosial şəbəkələrdə, küçədə, dükan-bazarda, döyüş bölgəsində, bir sözlə küllən hamı vətənpərvərlik nümayiş etdirir.\nİnsanlarımızın Müdafiə Nazirliyindən döyüşə getməyə izn istəməsi, düşmənlə diz-dizə yaşayanlarımızın mətinlik nümayişi, əsgərlərimizin qocaqlığı, şəhid ailələrinin vüqarı, mətbuatımızın operativliyi və cəsarəti, səfirimiz Polad bəyin qətiyyəti, partiyalarımızın Dövlətə bağlılığı, Prezidentin mövqeyi xüsusi vurğulanmalıdır. Bəlkə də dinc dövrdə bunları sezməzdik. Kritik vəziyyət "Necəyik?" sualına aydınlıq gətirdi.Müşahidə etdiyimiz mənzərə Millətin potensialını ortaya qoyan, keyfiyyətini nümayiş etdirən gözəl performansdır. Bizim uğurumuzu şiddətləndirən, düşmənə acı yaşadan həm də Türk-müsəlman dünyasından gələn dəstəkdir. İstanbulda, Təbrizdə qardaşlarımızın ayaqlanması, Ankara, Aşxabad və İslamabaddan gələn rəsmi dəstək, Suriyalı türkmənlərin mesajları gücümüzün tərkibidir.\nBizim nəslin vəzifəsi Vətəni düşməndən azad etməkdir. Bu yolda iqtidar-maxalifət yoxdur, daxili ədavət gömülməlidir, hamı bir nöqtəyə-düşmənə vurmağı bacarmalıdır”.\nBazar, 03 Aprel 2016 14:39\nErməni politoloqdan sensasion açıqlamalar - "Qarabağda baş verənlərin arxasında Rusiya dayanır"\n"Azərbaycanın ermənilərə tuşladığı hər bir güllə Rusiyanın vicdanına yazılır"\nAvropa.info xəbər verir ki, bunu Ermənistan mətbuatına erməni politoloq Ruben Meqrabyan deyib.\nOnun sözlərinə görə, cəbhə xəttində gərginliyin qarşını almaq mümkün idi, lakin özünü sözdə Ermənistanın strateji müttəfiqi adlandıran Rusiyanın riyakar fəaliyyəti buna imkan verməyib.\nErməni politoloq qeyd edib ki, Rusiya Azərbaycana çox milyardlı silah satıb və Qarabağ məsələsində Bakının mövqeyini gizli şəkildə müdafiə edir.\n"Düşünürəm ki, artıq rusların erməni sevgisi barədə söylədiyi sərsəmliyin bir cavabı ola bilər – başınıza dəysin belə dostluq, sevginiz də gözünüzə girsin, yetər ki, bizim işimizə burnunuzu soxmayın. Ruslardan bir tələbimiz var – yaxamızdan əl çəkin, bizi rahat buraxın və rədd olun, cəhənnəm olun. Sizi nə görmək, nə də eşitmək istəyirik”,- deyən R. Meqrabyan Kremlə sərt sözlər ünvanlayıb.\nBazar, 03 Aprel 2016 14:24\nCəbhə bölgəsindən son xəbər - 3 sakin həlak olub, 5 yaralı\nAprelin 2-də saat 04:00-dan başlayaraq Azərbaycanın işğal altında olan ərazilərində yerləşən Ermənistan hərbi hissələri Azərbaycan Silahlı Qüvvələrinin bütün cəbhəboyu mövqelərini iriçaplı silahlar, minaatanlar, qumbaraatan və artilleriya qurğularından intensiv atəşə tutaraq qoşunların təmas xəttində növbəti təxribat törədiblər. Cəbhəyanı zonaya yaxın mülki əhalinin yığcam yaşadığı bir sıra məntəqələr, məcburi köçkün qəsəbələri də düşmən atəşinə məruz qalıb. Artilleriya atəşləri nəticəsində 3 sakin həlak olub, biri 13 yaşlı uşaq olmaqla 5 nəfər yaralanıb, müxtəlif yaşayış məntəqələrində 10-dan çox ev dağıdılıb, əhalinin şəxsi təsərrüfatına və əmlakına xeyli ziyan dəyib.\nAzərbaycan Silahlı Qüvvələri cəbhə xəttində əməliyyat şəraitinə tam nəzarət edir, düşmənin bütün cəhdlərinə layiqli cavab\nBazar, 03 Aprel 2016 14:21\nTürkiyənin Baş Qərargah rəisindən Zakir Həsənova - Məktub\nTürkiyə Respublikasının Baş Qərargah rəisi ordu generalı Hulusi Akar cəbhədə baş verən döyüş toqquşması nəticəsində hərbçilərimizin şəhid olması ilə əlaqədar Azərbaycan Respublikasının Müdafiə naziri general-polkovnik Zakir Həsənova başsağlığı məktubu ünvanlayıb.\n"2 aprel 2016-cı il tarixdə Azərbaycan-Ermənistan qoşunlarının təmas xəttində baş verən döyüş qarşıdurmasında qəhrəman on iki əsgərinizin şəhid olduğunu dərin bir üzüntü ilə öyrəndim. Dost və qardaş Azərbaycan Silahlı Qüvvələrinin bu hadisə səbəbi ilə yaşadığı acını ürəkdən bölüşürəm.\nŞəxsim və Türk Silahlı Qüvvələri şəxsi heyəti adından şəhid olan hərbi qulluqçulara Uca Allahdan rəhmət, yaxınlarına, Sizə və şəxsinizdə Azərbaycan Silahlı Qüvvələrinin dəyərli şəxsi heyətinə başsağlığı verirəm."\nBazar, 03 Aprel 2016 14:16\nAzad olunan “Lələ təpə“də ən son vəziyyət - Video\nANS-in cəbhə bölgəsinə ezam olunmuş xüsusi müxbiri Mir Şahin Ağayev ötən gün Ermənistan Silahlı Qüvvələrindən azad olunan "Lələ təpə" adlandırılan yüksəkliyin ətəyində Müdafiə Nazirliyinin generalından son vəziyyət barədə məlumat alıb.\nGeneral açıqlamasında bildirib ki, heç bir əsgər yaxud zabit tapşırığını yerinə yetirməkdən şübhə etmir:\n“Lələ təpə" adlandırılan yüksəkliyin ələ keçməsi ilə Cocuk Mərcanlı kəndindən Beyləqan rayonuna qədər bütün kəndlər indi özünü təhlükəsiz hiss edə bilər”.\n“Ermənistanla münaqişə bir həftədə həllini tapa bilər” — YAP-dan açıqlama\nDaha bir əsgərimiz dəfn olundu - Foto\nAzərbaycan ordusu döyüş əməliyyatlarını dayandırdı — RƏSMİ\nQarabağ Uğrunda İslami Müqavimət Hərəkatı şəhidpərvər ordumuzun əks-hücumunu alqışlayır\n176 -dən səhifə 188


Azərbaycanda birdəfəlik ödəmə edilənlərin siyahısı açıqlanıb\nAzərbaycanda birdəfəlik ödəmə edilənlərin siyahısı açıqlanıb Hadisə\n6 May 09:38\nDaha 100 min aztəminatlı üçün birdəfəlik vəsait (190 manat) köçürülüb.\nƏmək və Əhalinin Sosial Müdafiəsi Nazirliyindən verilən xəbərə görə, bununla da pandemiya ilə əlaqədar mühüm sosial dəstək proqramlarından biri olan birdəfəlik ödəmə proqramı üzrə 600 min şəxsin müəyyən edilməsi və onlara aprel ayına dair ödənişlərin olunması prosesi yekunlaşıb.\nPrezident İlham Əliyevin tapşırığına əsasən, birdəfəlik ödəmə proqramının əhatə dairəsi 3 dəfə artırılmaqla, birdəfəlik ödəmə verilənlərin sayı 200 mindən 600 min çatdırılıb. Əmək və Əhalinin Sosial Müdafiəsi Nazirliyi tərəfindən aprelin 9-dan ödəniş prosesi həyata keçirilib. Onlar göndərilən SMS-lərdə göstərildiyi qaydada poçt şöbələrindən və ya bank fililallarından vəsaitlərini alıblar.\nMay ayına dair birdəfəlik ödənişləri isə həmin vətəndaşlar bank kartları vasitəsilə alacaqlar. Nazirliyi sifarişi ilə hazırlanan kartlar banklar tərəfindən hazırda onlara təqdim edilir.\nDigər sosial müdafiə və aktiv məşğulluq tədbirlərində olduğu kimi, Nazirlik bu sahədə də şəffaflıq və ictimai açıqlıq prinsipini rəhbər tutur.\nBu məqsədlə birdəfəlik ödəniş edilmiş 600 min şəxsin siyahısını da Nazirlik rəsmi saytında yerləşdirib. (http://sosial.gov.az/FWsiyah%C4%B1s%C4%B1/Siyahi600.pdf)\nEyni zamanda, özünüməşğulluq proqramına cəlb edilənlər və onlara təqdim edilmiş aktivlər, aktivlərin təhvil verilməsini əks etdirən rəsmi sənədlər (skan edilmiş formada), foto və videomateriallar da saytda (https://mas.mlspp.gov.az/selfemployment/) yer alıb.


28 fevral 2013-cü ildə Fövqəladə Hallar Nazirliyi Aran Regional Mərkəzinin əməkdaşları tərəfindən Goranboy rayon Təhsil şöbəsində “Yanğın təhlükəsizliyinin təşkili” mövzusunda növbəti maarifləndirmə tədbiri keçirilmişdir. Tədbirdə rayonun təhsil və mədəniyyət işçiləri iştirak etmişdir. Tədbirdə Aran Regional Mərkəzinin fəaliyyəti, fövqəladə hadisələrin növləri, onlardan qorunma təlimatları haqqında tədbir iştirakçıları məlumatlandırılmışdır.\nTədbirdə daha sonra Mərkəz əməkdaşları “Dəm qazından zəhərlənmələr və məişət qazından istifadə zamanı təhlükəsizlik qaydaları”, “Hansı hallarda “112” xidməti ilə əlaqə saxlamaq lazımdır?” mövzularında ətraflı məlumatlar vermişlər.\nTədbirdə görüş iştirakçılarını maraqlandıran suallara cavab verililmişdir.


Azərbaycan dilində qarşılığı olmayan 18 maraqlı ifadə | 24saat\n1. Kilig (Taqal dili)\nRomantik bir hadisə baş verəndə mədənizdə kəpənəklərin uçduğu hissinin yaranması.BUNLARA DA BAXIN\n2. Boketto (Yapon dili) Bir mənzərəni heç bir mənası olmadan və bir şey ifadə etməyə çalışmadan seyr etmək.\t3. Ya arburnee (Ərəb dili)\nÇox dərindən sevdiyiniz biri olmadan yaşaya bilməyəcəyinizi düşündüyünüz üçün ondan öncə ölmək istəyinizi ifadə etmək. Söz “məni basdır” olaraq tərcümə oluna bilər.\n4. Depaysement (Fransız dili)\nÖz vətənində yaşamamaq, yaşadığın yerdə yad olmaq hissi.\tRövşən Lənkəranskinin İtaliya mafiyasın bossları ilə əlaqələri və ERMƏNİLƏRİN NARAHATLIĞI – ÖZƏL\n5. Jayus (İndoneziya dili)\nÇox uğursuz, gülməli olmayan və insanı məhz bu səbəbdən güldürən zarafat.\n6. Culaccino (İtalyan dili)\nStəkanı stoldan götürdükdən sonra aşağısında qalan mayenin izi.\n7. Greng-jai (Tai dili)\nBir insanın sizin üçün özünə ziyan edəcək yaxşılıq etməyini istəməməyiniz hissi.\n8. Mecolek (İndoneziya dili)\nBirinin çiyninə zarafatca vuraraq “təlxəklik” etmək.\n9. Pana Po-o (Havay dili)\nBaşınızı unutduğunuz bir şeyi xatırlamaq məqsədi ilə qaşımaq.\n10. Chi Ku (Çin dili)\n“Qəzəbini yemək”. Bir insanın çətinliklərinə baxmayaraq qəzəbli insan olmamaq bacarığı.\n11. Gigil (Taqal dili)\nQarşıqoyulmaz dərəcədə şirin olan birini çimdikləmək istəyi.\n12. Kyoikumama (Yapon dili)\nBezmədən öz övladlarının akademik uğuruna təkan verən ana.\n13. Cafune (Braziliyanın Portuqal dili) Barmaqlarınızla birinin saçına nəzakətlə oxşamaq.\n14. Yakamoz (Türk dili)\nAy işığının suda əks olunmağı.\n15. Pochemuchka (Rus dili)\nÇoxlu sual verən insan.\n16. Verschlimmbessern (Alman dili)\nBir problemi düzəltməyə çalışarkən daha da pis etmək.\n17. Zhaghzhagh (Fars dili)\nSoyuqdan donarkən dişlərin titrəyərək bir-birinə toxunması.\n18. Layogenic (Taqal dili)\nUzaqdan yaxşı görünən, amma yaxınlaşanda nə qədər pis olduğunun fərqinə vardığımız bir şey.


Xalq artistinin 30 ildir xaricdə yaşayan qızı: "Yəhudilərin gücünün 2 səbəbi var" - MÜSAHİBƏ/FOTO\n31 İyul 2020 12:00\n13 612 Baxış\nNövbəti həmsöhbətimiz İsraildə ölkəmizi layiqincə təmsil edən soydaşımız, Azərbaycanın Xalq artisti Oktay Mir-Qasımın qızı Rəna Fel-Mirqasımovadır.\n- Rəna xanım, dünyanın ən müdrik ölkələrindən birində yaşayırsınız. İsrailə köçməyinizin xüsusi səbəbi vardı?\n- İsrailə 1990-cı ildə həyat yoldaşım Elmar Fel və onun ailəsi ilə köçmüşəm. Həyat yoldaşımının atası Miron Fel Bakı aristokratlarından olan həkim ailəsindən olub. Azərbaycanın baş psixiatrı və öz sahəsinin bilicisi idi. Həyat yoldaşı tanınmış bəstəkar və fortepiano ifaçısı Elmirə Nəzirova isə uzun müddət Dövlət Konservatoriyasında kafedra müdiri vəzifəsində çalışmışdı. Həyat yoldaşımın valideynləri dünyadan köçsələr də, ölkəmizin inkişafına verdikləri töhvələr çox böyükdür. Elmirə xanım uşaq ikən böyük Üzeyir bəy Hacıbəylinin qarşısında bir çox konsertlər vermişdi. Tələbə ikən Moskva Konservatoriyasında dünya şöhrətli bəstəkar Dmitri Şostakoviçdən dərs almışdı. Bu haqda bir çox mənbələrdə məlumat var. Biz İsrailə köçəndə oğlum Teymur çox kiçik idi. Qızım Rəhilə isə burada doğuldu.\n- Rəna xanım, atanız Oktay Mir-Qasımın Azərbaycan mədəniyyətində, kino tarixində xidməti böyükdür. Elə bacınız Ayan xanım da sevimli aktrisamızdır. Maraqlıdır, niyə atanızın davamçısı olmadınız?\n- Bu suala hər zaman böyük sevgi ilə cavab verirəm. Düşünürəm ki, həyatda ən böyük uğurum valideynlərimin ailəsində doğulmağımdır. Atamın atası Mir Əsədulla Mirqasımov böyük ziyalılarımızdan idi. Azərbaycan Elmlər Akademiyasının ilk prezidenti, həmçinin ali təhsilini tamamlamış ilk azərbaycanlı cərrah olub. Babam dünyasını dəyişəndə atamın cəmi 15 yaşı vardı. Odur ki, babamı tanımaq imkanımız olmayıb. Atamı həyatıma istiqamət verən vektor hesab edirəm. Ömür yolumun, fəaliyyətimin, düşüncələrimin formalaşması valideynlərimin tərbiyəsinin məhsuludur. Uşaqlığım çox gözəl keçib. Evimizin sevimli qonaqları, qonşularımız Azərbaycan cəmiyyətinin qaymaqları idi. Əfsanəvi bəstəkar, cazmen Rafiq Babayev, atamın filmində də rol alan dahi Rəşid Behbudov, bütün zamanların sevimlisi, dünya şöhrətli Müslüm Maqomayev, görkəmli rəssam və kino aktyoru Elçin Məmmədov və digər simalar şəxsiyyət kimi formalaşmağımda böyük rol oynayıblar. Sevimli bacım Ayan xanım hələ 5 yaşında teatrda ilk obrazını canlandırıb. Sonralar isə bir sıra filmlərə dəvət alıb. Mənsə heç vaxt aktrisa olmaq istəməmişəm. Anam Nailə xanım ali məktəbdə xarici ədəbiyyat fənnini tədris edirdi. Onun kimi filoloq olmağa qərar verdim. İsrailə köçəndən sonra isə tarixlə də məşğul olmağa başladım. Amma bu o demək deyil ki, ruhuma kinematoqrafiyadan fraqmentlər hopmayıb. Uşaqlıqdan zamanımın çoxu atamın filmlərinin çəkiliş meydançalarında keçib. Hazırda İsraildə mədəni turizm sahəsində çalışıram. Deyə bilərəm ki, fəaliyyətimdə bacıma xas aktrisalıq cizgilərindən faydalanıram.\n- Artıq 30 ilə yaxındır ki, başqa ölkədə yaşayırsınız. İsrailə uyğunlaşmaq, alışmaq problemi yaşadınız?\n- Mənim bu məsələyə özəl baxış tərzim var. Ürəkdən inanıram ki həyatımızda baş verən dəyişikliklərə hazırlıq beynimizdən başlayır. İstiqamətin mütləq müsbət yönümlü olmalıdır. Yox əgər elə ilk addımında güvənsizlik qorxu varsa, uğur gözləmə. Köçməyə hazırlaşanda özümü proqramlaşdırdım ki, yeni ölkə mənim ikinci evim olacaq. İnsanlarını da, təbiətini də ürəkdən sevəcəm. İlkin müddətdə çətinliklər olur. Bura həm dil, həm də məişət problemləri aiddir. Ümumilikdə isə qəlbimizdəki güvən mütləq taleyimizə təsir edir. Böyük Rumi deyirdi ki, sənin axtardığın səni axtarır. Bu mənim həyat devizimdir. Həm də İsrail cənub ölkəsidir, günəşlidir. Temperamentcə azərbaycanlılara bənzəyən insanların vətənidir. Hətta mətbəxi belə doğma yeməklərimizi xatırladır. Odur ki, İsraili ilk gündən sevməyə başladım. Amma nə özüm, nə də uşaqlarım vətənimiz Azərbaycanı unutmuşuq. İndiyədək hər yay Bakıya gəlirik. Yəni Ana vətənlə məni birləşdirən göbək bağım kəsilməyib.\n- Məni alçaldanları bağışlayaraq daha böyük zirvəyə ucalıram. Lao Tsı ilə razısınız?\n- Lao Tsı Konfutsi və Budda mənim üçün Şərqin açarıdır. Ümumiyyətlə Yaponiya, Çin və Hindistan ən çox araşdırdığım və mədəniyyətinə valeh olduğum ölkələrdir. Sualınıza cavab olaraq deyim ki, məni həyatda ən çox hiddətləndirən şey haqsızlıqdır. Bu cəhətdə atama bənzəmişəm. Haqsızlıq görəndə içimdə tufan qopur. Lakin yaşa dolduqca anlayırsan ki, səni alçaltmaq istəyənlərə təmkinlə də cavab vermək mümkündür. Sizə maraqlı bir əhvalat danışım. Əfsanəvi və məğlubedilməz samuray Bokuden yaşlandıqdan sonra qılıncı ilə sağollaşıb, məktəb açır. Həyatı boyu qazandığı təcrübəni, yenilməzliyinin sirlərini tələbələrinə maraqlı söhbətlərlə ötürürdü. Bokudenin qüdrətindən xəbər tutan gənc, özündən razı bu samuray heç bir döyüşdə məğlub olmayan müdrik senseyin yanına gəlir. İçəri girəndə, ağ saçlı qoca Bokudenlə qarşılaşır, və ünvanına təhqirlər yağdırmağa başlayır. Cavab almadıqca daha da hiddətlənir. Sonda yorulur, "Qoca qorxaq, cavab verə bilmirsən", deyib, otaqdan çıxır. Yoluna davam edir. Tələbələr heyrət içində ustadlarına sual verirlər:\n- Siz ki, cəmi bir dəqiqədə onun canını ala bilərdiniz. Niyə cavab vermədiniz?\nSensey Bokudenin cavabı belə olur:\n- Sizə verilən dəyərli hədiyyələri durmadan rədd etsəniz, kimə qalacaq?\n- Təbii ki, hədiyyə edənə.\nTəhqirlər, şər-böhtan da belədir. Öz üzərinizə götürməsəniz, sizə söyüş yağdıranın ovcunda qalacaq.\n- Əslində dinlərin hamısı bizə bu dəyərləri təlqin edir. Dinlərin həyatımıza təsiri haqda danışmağınızı istərdim.\n- Maraqlı sualdır. Hesab edirəm ki, din insana mane olur. Amma iman həyatımızı kökündən dəyişə bilər. Din millətin tiryəkidir. Bunu nə Marks, nə Hegel, nə də Lenin deyib. Bu fikrin müəllifi sadizmin atası Markiz de Saddır. De Sad bu qənaətə zindanda ikən gəlib. Din cəmiyyəti zombiləşdirən vasitədir. Monoteizmi təbliğ edən hər 3 dünyəvi din semitlər tərəfindən bəxş olunub. Hər 3 peyğəmbər semit etnosunun nümayəndələridir. Hər 3 dini kitab nəhəng dərin monoteist nəzəriyyənin hissələridir. Hər kəs tanrının təkliyinə ürəkdən iman gətirsəydi, eyni tanrıya tapınsaydı, münaqişəyə səbəb qalmazdı. Amma bu insan mənafeyinə ziddir. Yer üzündə baş verən bütün müharibələrin, başqasının torpağına göz tikməyin bir səbəbi var - iqtisadiyyatı güclədirmək. Oğurlamaq, qan tökmək, mənimsəmək üçün kütləni özünə necə tabe edə bilərsən? Bəsit lozunqları “din belə buyurub” bəhanəsi ilə insanların şüuraltına yeritmək yolu ilə. Bu ta qədim zamanlardan belə olub. Odur ki, mən dindən vaz keçmişəm. Əvəzində imanımı gücləndirmişəm. Dini məbədlərə etiraz edirəm. Bir çoxları kütlənin bu sahədə savadsızlığından istifadə edib, tanrının ismarışlarını onlara sərf edən şəkildə izah edirlər. Bütün dinlərin nümayəndələri arasında dərin bilicilər, insanları doğru yola yönəldən xadimlər var. Əsla onların ünvanına yanlış fikir söyləmək niyyətim yoxdur. Amma təəssüf ki, dünya tarixində baş verən ən çirkin, dəhşətli əməllər Allah adına riyakarlığı ilə gerçəkləşdirilib. Gəlin, dahi sufi şairi Nəsiminin faciəvi edam səbəbini xatırlayaq. “Məndə sığar iki cahan, mən bu cahana sığmazam.”\nBaxın, bu gün rahatlıqla dilə gətirdiyimiz bu misralar bir vaxtlar dinə zidd olduğu üçün insanların edamına səbəb olurdu.\n- Buradan bir sual doğur. Sizcə bir nəfərin ehtiyacları önəmlidir, yoxsa kütlənin?\n- Maraqlı məqamdır. Bir nəfərin ehtiyaclari ilə cəmiyyətin ehtiyacları və bir nəfərlə kütlənin ehtiyacları tam başqa mövzu, istiqamətlərdir. Gəlin, kütlədən başlayaq. Kütlənin davranışlarından bəhs edən minlərlə elmi araşdırmalar, cildlərlə kitablar yazılıb. Kütlə elə qorxulu orqanizmdir ki, onun qanunları daha qəddar, qəribə və ağılsızdır. Biz fərd olaraq hər birimiz ayrı-ayrılıqda humanist, savadlı, mərhəmətli insanlarıq. Kütlənin təsirinə düşən kimi bu qorxulu orqanizmin bir orqanına çevrilə bilərik. Elə bir orqan ki, bədənin var olması naminə heç vaxt əl atmadığımız vəhşilikləri edə bilərik. Şüurlu, dərrakəli insan olaraq bir məqam üçün dua etməliyik ki, kütlə bizi udmasın. Bu olduqca çətindir.\nİndi isə ikinci məqama aydınlıq gətirək. Elə Vətənimizdə son baş verən faciəni xatırlayaq. Ruhu şad olsun, general Polad Həşimovun qəhrəmanlığı bariz nümunədir. Mən əminəm ən kritik məqamda, savaş alovunun mərkəzində hamımızın qəlbində olduğu kimi onun da daxilindəki xeyiri təmsil edən canavar qəddar canavara qalib gəlir, və əsgərlərinin önündə getməyə səsləyir. Həmin məqamda generalımız əsgərlərinə “İrəli” yox “ardımca” komandasını verir. Və bu örnək qəhrəmanımız xalqının fıravanlığı üçün, cəmiyyətin yaşaması üçün özünü qurban verir. Mənim üçün cəmiyyət öncə öz ailəmdən, daha sonra yaxın qohumlarımdan, vətənim saydığım hər iki ölkədən ibarətdir. Amma özüm sualınıza vicdanlı cavab versəm, övladlarımın ehtiyacları və maraqlarından vacib heç nə yoxdur-deyərdəm. Sual o qədər çoxşaxəlidir ki, hər məqamda yeni cavablar doğulur.\n- Bir az da öladlarınızdan danışaq. Bildiyim qədərilə gənc nənəsiniz…\n- Bəli oğlumun iki övladı var. Taleyimə şükür edirəm ki, həm oğlum, həm də qızım daim başımı uca tutublar. Oğlum Teymur 10 ildir ki, Nyu-Yorkda yaşayır. Ailəmizin qürurudur. Nənəsi Elmira xanımın yolunu seçib, caz dünyasına addımlamağı bacardı. Ən məşhur caz musiqiçiləri Bill Evans, Mayk Stern və Arturo Sandoval kimi əfsanələrlə çalışır. Əminliklə deyirəm ki, Teymur bu gün dünyanın ən nüfuzlu bas gitaraçılarının onluğunda yer alır. Oğlumun musiqisində muğamlarımızın da böyük təsiri var. Qızım Rəhilə isə Yaponiyada təhsil alır. Yapon mədəniyyəti, adət-ənənələri və iqtisadiyyatını öyrənir.\n- Maraqlı nöqtəyə gəldik. Əsrlərdir belə bir mif dünyanı dolaşır. Yəhudisənsə, bir addım öndəsən. Və bu liderlik xüsusiyyətinin əsas səbəbkarı da yəhudi anaların fərqli tərbiyə üsuludur.\n- Bu haqda tez-tez düşünürəm. Xalqarın da insan taleyində olduğu kimi öz karması, inkişaf tarixi mövcuddur. Yəhudi xalqı Tövratda Allah tərəfindən seçilmiş xalq kimi təqdim olunur. Bu çox böyük yükdür. Çünki yəhudilərin tarixinə nəzər salsaq, dəfələrlə bu xalqın dini məbədlərinin dağıdıldığının, sürgünə göndərlidiyinin şahidi oluruq. Buna ivrit dilində “qalut” deyilir. Yəhudilərin məşhur ana obrazı ta beşikdən körpəsinə güclü olmağı, ayaqda durmağı aşılayır. Daim sürgündə olan xalq başqa cür necə güclü ola bilər?! Dünyada yayılan məntiqsiz antisemitizm hərəkatı tarix boyu yəhudiləri çox incidib. Həyat özü onları körpəlikdən dayanıqlı, mükəmməl olmağa vadar edib. Daha yaxşı təhsil almaq, savadlı, müdrik olmaq məcburiyyəti yaradıb. Sanki genetik kodlarına çevrilib. Güclü olmasan, məhvə məhkumsan, səni yox edəcəklər kimi qorxularla qüdrəti xalqa çevriliblər. Holokostu xatırlayın. Şüursuz manyak Adolf Hitlerin liderliyi altında 6 milyondan çox yəhudi ən ağır zülmlərə məruz qalıb. Digər tərəfdənsə, özünü İsrailin vətəndaşı sayan bir qadın kimi vicdanlı cavab verəcəm. Yer üzünün bütün sakinləri istər Sinqapurda yaşasın, istərsə də Manhettendə, hamımız sevmək, qidalanmaq, doğmalarımızın qeydinə qalmaq və tapdaq altında qalmamaq üçün daha bilikli olmağa can atırıq.\n- Vətənpərvər azərbaycanlı kimi əminəm ki, ölkəmizdə baş verənlər də sizi məyus edir.\n- Vətənimdə baş verənlər qəlbimizi parçalayır. Düşmənimizin vicdan, şərəf, qanun kimi elementar anlayışları korlaşıb. Bütün beynəlxalq təşkilatların leyhimizə qəbul etdikləri qətnamələr gerçəkləşmir. Sanki bütün bu institutlar yalançı tamaşa göstərmək üçün qurulub. Əks halda öz torpaqlarımız uğrunda savaşmazdıq. Baş verənlər bir daha göstərir ki, “həqiqət” yalan və gücün yanındadır. Bəli ordumuzun gücü də, mənəviyyatımız da düşməni əzəcək qədər yetərlidir. Lakin təəssüf ki, bu savaşda təklənmiş tərəf elə bizik. Ayağımızın altına tikan düzənlər çoxdur. İllər boyu torpağımızda qonaq etdiyimiz riyakar millət mərhəmətimizdən istifadə edib. Elə bu günlərdə virtual təlim zamanı Tövratdan bir məqama toxundum. Xoşbəxt və əminamanlıq içində yaşamaq üçün ən qədim millət olmağa ehtiyac yoxdur. Oğurluqla nail olunan tarix halal deyil, anlamsızdır. Sırf dolmaya “milli yeməyimiz” adını vermək üçün onu yemək məntiqsizlikdir. Axı biz italyan pizzasını, yapon suşisini yeyib, dünyaya bağırmırıq ki, bu mənim milli mətbəximdir. Yeyib zövq alırıq, minnət hissi ilə qarşılayırıq. Həqiqətən bu oğru millətə yazığım gəlir. Ürəkdən dua edirəm ki, dogma Vətənim tezliklə azad olsun.\n25 İyul 16:58


Seksual zorakılığa məruz qalan şagırd sığınacaqdadır: "Dərslərinə burada davam edəcək"-AÇIQLAMA\n- + - 09/04/2021 11:15:17\nBir müddət əvvəl sosial şəbəkədə Neftçala rayonunda 9-cu sinif şagirdinə qarşı seksual xarakterli zorakılığın baş verməsinə dair məlumat yayılmış və bu məlumat sosial şəbəkə izləyicilərinin geniş müzakirəsinə səbəb olub..\nAilə,Qadın, Uşaq Problemləri üzrə Dövlət Komitəsi yanıda İctimai Şura üzvləri yayılan məlumatla bağlı müzakirələr aparıb və baş vermiş hadisənin tədqiq olunması prosesində iştirak etmişdir. Qeyd edirik ki, Ailə, Qadın və Uşaq problemləri üzrə Dövlət Komitəsinin sədri xanım Bahar Muradova yayılan məlumata operativ reaksiya vermiş və Komitə Daxili İşlər Nazirliyi ilə müzakirələr aparmış, faktla bağlı vəziyyəti dəqiqləşdirib.\nCebhe.info xəbər verir ki, bu barədə İctimai Şuranın açıqlamasında bildirilir.\nKomitə əməkdaşları dərhal Neftçala rayon İcra Hakimiyyətinə müraciət edərək, ətraflı məlumatları alaraq, lazımı tədbirlərə başlayıb. 04.04.2021-ci il tarixdə Ailə, Qadın və Uşaq problemləri üzrə Dövlət Komitəsi faktla bağlı ictimaiyyətə açıqlama verib.\n05.04.2021 -ci il tarixində Hacıqabul Uşaq və Ailələrə Dəstək Mərkəzinin əməkdaşları vəziyyətin ümimi qiymətləndirilməsi ilə bağlı Neftçala rayonuna səfər edib. 06.04.2021-ci il tarixdə isə Sabirabad Uşaq və Ailələrə Dəstək Mərkəzinin direktoru Ruhəngiz Əliyeva və mərkəzin sosial iş üzrə mütəxəssisi Şamama Əbilova Neftçalaya səfər edib, zərərçəkmişin psixoloji vəziyyətinin qiymətləndirilməsini aparıb.\n06.04.2021 ci il tarixdə Yetkinlik Yaşına Çatmayanların İşləri və Hüquqlarının Müdafiəsi üzrə Komisiyanın rəsmi yönləndirmə məkubu əsasında Komissiyanın məsul əməkdaşı və rayon polis əməkdaşının müşaiyəti ilə zərərçəkmiş azyaşılı “Təmiz Dünya” Qadınlara Yardım İctiami Birliyinin nəzdində fəaliyyət göstərən Qadın və Uşaq sığınacağına yerləşdirilib.\nHazırda uşağın vəziyyəti yaxşıdır. Sığınacaq şəraitinə uyğunlaşıb. Sığınacağın psixoloqu yetkinlik yaşına çatmayanla fərdi konsultasiyalar aparır. Bununla yanaşı, Komitənin YYÇİHMK-ya müraciət əsasında uşaq təhsilini davam etdirmək üçün onlayn dərslərinə də davam edəcəkdir.\nAilə, Qadın və Uşaq Problemləri üzrə Dövlət Komitəsinin sədr müavini Aynur Sofiyeva və digər əməkdaşları uşağın sığınacaqdakı vəziyyəti ilə bağlı mütamadi olaraq maraqlanır və Komitə sədrinə məlumat verir. Bununla yanaşı AQUPDK İctimai Şura olaraq baş verənləri diqqətdə saxlayır və bundan sonrakı proseslərin gedişatına nəzarət ediləcək.\n"İctimai Şura olaraq baş verənlərin ciddi şəkildə araşdırlmasını izləməklə yanaşı həddi-büluğa çatmayan şəxs barədə baş verənlərin Kütləvi-İnformasiya Vasitələrində mütamadi işıqlandırlmasından və bu zaman uşağın ümdə mənafelərinə zərər vurulmasından narahatlığımızı ifadə edirik.\nİctimai Şura olaraq bu cür hallara həssas yanaşaraq gələcəyimiz olan uşaqların mənəvi və fiziki sağlam böyüməsi naminə uşaqlara dair məlumatların yayımında icitmaiyyəti daha məsuliyyətli yanaşmağa səsləyirik",- deyə açıqlamada bildirilir.


Azərbaycan Badminton Federasiyası yeni layihəsini təqdim edib | Report.az\nAzərbaycan Badminton Federasiyası yeni layihəsini təqdim edib\nAzərbaycan Badminton Federasiyası yeni layihəsini təqdim edib Azərbaycan Badminton Federasiyası (ABF) və Təhsil Nazirliyinin birgə təşkilatçılığı ilə məktəblərdə badmintonun interaktiv inkişafına həsr olunmuş brifinq keçirilib.\n28 Aprel , 2022 19:48\nAzərbaycan Badminton Federasiyası (ABF) və Təhsil Nazirliyinin birgə təşkilatçılığı ilə məktəblərdə badmintonun interaktiv inkişafına həsr olunmuş brifinq keçirilib.\nFederasiyanın Mətbuat xidmətindən "Report"a verilən məlumata görə, Qəbələdə təşkil olunan görüşdə 30-a yaxın məktəb direktoru iştirak edib.\nABF-in vitse-prezidenti Aynur Səmədova və baş katib Ramil Hacıyev tədbir iştirakçılarını salamlayaraq son zamanlar federasiyada görülən işlər barədə məlumat veriblər. Bildirilib ki, ötən aylar ərzində ölkənin 5 regionunda həyata keçirilən “Shuttle Time” proqramı çərçivəsində ümumilikdə 800-ə yaxın idman müəllimi və məktəbli Azərbaycan Badminton Federasiyasının keçirdiyi təlimlərdə iştirak edib.\nArdınca federasiyanın məktəblərdə badmintonun tədrisi üçün nəzərdə tutulan yeni layihəsi “Badminton kids” proqramı tədbir iştirkaçılarına təqdim olunub. 4 hissədən ibarət proqrama 2-4-cü sinif şagirdlərinin cəlb olunması nəzərdə tutulub. Federasiya proqram çərçivəsində məktəbliləri invertarla təmin edəcək. Məktəblilərə badmintonun nəzəri və praktiki biliklərini aşılamaq üçün mütəxəssislər ayrılacaq. Layihənin əsas məqsədi ölkədə badmintonun kütləviliyinə dəstək olmaq, bu idman növünə maraq oyatmaqdır.\nBundan əlavə, görüşdə tədbir iştirakçılarına bu yay Qəbələdə və Nardaran qəsəbəsində keçirilməsi nəzərdə tutulan “Badminton shine” yay düşərgəsi ilə bağlı məlumat verilib.


20:57 20 Yanvar 2021\n14:00 15.08.2016 Qısa URL\nQadın iki qızı ilə birlikdə Azərbaycana dönmək istəyir, amma bunun üçün maddi vəsaitləri yoxdur. Həmçinin onların üzərində İŞİD-in qəddar nəzarəti var.\nBAKI, 15 avq — Sputnik. İki azyaşlı qızı ilə Suriyaya İŞİD sıralarında vuruşmağa gedən və orada öz günahının cəzasını çəkən ana geri qayıtmaq istəyir. Amma bunu necə edəcəyini bilmir. Bu barədə Sputnik-ə uşaqların atası İlqar Yusifzadə bildirib.\nQızları — 11 yaşlı Nəzrin və 5 yaşlı Lalə anaları Pərvanə Yusifzadə ilə birlikdə, 2015-ci ilin mayından Suriyanın Raqqa şəhərinə köçüblər. Qızların atalarına dediklərinə və göndərdikləri fotolara görə, onlar ora İŞİD sıralarında döyüşmək üçün gediblər. Orada uşaqlar silahlardan istifadə etməyi öyrəniblər və həmişə atalarına əllərində avtomat tutduqları şəkillərini yollayaraq onu da yanlarına çağırıblar.\nPərvanə Yusifzadə isə Suriyaya getməmişdən əvvəl boşandığı əri ilə rabitə əlaqəsi saxlamaqdan imtina edib. Bir ildən artıq vaxt keçəndən sonra qadın öz seçimində yanıldığını başa düşüb. (Sputnik bu barədə ilk dəfə deyil ki, yazır)\nBununla belə, İ. Yusifzadənin redaksiyamıza təqdim etdiyi məlumata görə, o, sonuncu dəfə qızları ilə iyunun 27-də əlaqə saxlayıb. WhatsApp-a yazılanları araşdırarkən başa düşüb ki, sonuncu mesajı ona böyük qızı yox, keçmiş arvadı yazıb. Qadın boynuna alıb ki, keçmiş əri ilə o, özü əlaqə saxlayır.\nİ. Yusifzadə sabiq arvadı ilə danışıb ki, heç olmasa, qızları görmək üçün Türkiyəyə gətirsin. Qadın isə imtina edib. O, cinayətkar kimi yaxalanacağından və keçmiş ərinin qızlarını onun əlindən alacağından qorxur.\nBununla belə, Raqqada qalmaq onun üçün çətindir. Qadın şikayətlənib ki, onlara daha əvvəl verilən pullar bəs eləmir. Çünki onlar mühasirədədirlər və pul dəyərdən düşüb. Buna görə də xanım Yusifzadə qızlarının qızıl sırğalarını satmalı olub.\nKeçmiş əri ilə söhbətində qadın bildirib ki, şəhəri tərk etmək praktiki olaraq mümkün deyil. Ərsiz qadın üçün bunu etmək daha çətindir. Əgər qaçmağa cəhd etsələr, onları yaxalayaraq cəzalandıracaqlar.\nDaha əvvəl İŞİD-çilər yerli əhalidən adambaşına 500 dollar alaraq onları azad edirdilər. İndi isə vəziyyət çətinləşib və qiymətlər yəqin ki, qaldırılıb. Ailə atadan onlara pul göndərməyi xahiş edir, amma hara və kimə göndərmək lazım olduğunu bilmirlər.\nQadın iki uşağı ilə İŞİD sıralarında dul qadın kimi yaşayır. Ona daim ərə getməyi məsləhət görürlər. İŞİD-də yalnız ərli qadınlar üçün yaşamaq bir qədər asandır. Buna görə də, qadın dəfələrlə ərinə Suriyaya gedərək ailəyə başçılıq etməyi təklif edib.\nLakin İ. Yusifzadə artıq nə edəcəyini bilmir. O, terrorçulara qoşulmaq niyyətində deyil. Sabiq yoldaşı da olduqları yerin ünvanını gizlədir.\nKişinin sözlərinə görə, uşaqlara qayıtmaq üçün pul göndərərdi, amma bunu kimin vasitəsilə edəcəyini bilmir. Həmçinin qorxur ki, onu Azərbaycanda terrorçuları maliyyələşdirməkdə günahlandıraraq həbs edərlər.\nYusifzadənin sözlərinə görə, keçmiş həyat yoldaşının söylədikləri ilə hərəkətləri üst-üstə düşmür. Hərdən kişiyə elə gəlir ki, onu çox şey bildiyi üçün "uçuruma itələmək" istəyirlər.\nQeyd edək ki, onun sabiq arvadı Azərbaycanı uşaqlarla birlikdə saxta sənədlərlə tərk edib. Çünki uşaqların sənədlərinin əsli atalarındadır. Hətta saxta sənədlərlə olsa belə, uşaqların ölkədən çıxması ilə bağlı heç yerdə qeydiyyat aparılmayıb.\nİlqar Yusifzadənin verdiyi məlumata görə, hüquq-mühafizə orqanları qeyd edirlər ki, onun ailəsini ölkədən çobanlar çıxarıblar. Çünki çobanlar sərhədlərdəki gizli yolları və nəzarət boşluğu olan yerləri yaxşı bilirlər.\nYeri gəlmişkən, qızlar rəsmən Respublikanı tərk etməyiblər. Onlar hələ də dövlət axtarışındadırlar və heç kəs onları ölkə xaricində axtarmağa hazırlaşmır. Azərbaycanın hüququ-mühafizə orqanları öz növbələrində bildirirlər ki, Pərvanə Yusifzadə uşaqları ilə birlikdə Raqqada yox, Türkiyə-Suriya sərhəddindədir.\nBununla belə, ailə başçısı uşaqların axtarışı ilə bağlı prosesdən narazıdır. Kişi iki böyük paket sorğu və hüquq-mühafizə orqanlarının məktubunu toplayıb. Lakin ortada heç bir nəticə yoxdur. Yusifzadə qeyd edir ki, əgər axtarışlar dayandırılsa, o, Respublikada fəaliyyət göstərən xarici ölkələrin səfirliklərinə şikayət edəcək.\nMüdafiə naziri: "Suriya hadisələri Qafqazda təkrarlana bilər"\n"Türkiyə-Rusiya münasibətlərində Suriya amili arxa plana keçəcək"\nİlqar Yusifzadə, Pərvanə Yusifzadə, lalə, Nəzrin, qadın, İŞİD, Suriya


Təsviri sənətin əbədi mövzusu\nQanla yazılmış şərəfli tariximizdən - xalqımızın qürur mənbəyinə çevrilən 20 Yanvardan 23 il ötür. 20 Yanvar Azərbaycan tarixinin qəhrəmanlıq səhifələrindən biridir. Xalqımızın iradəsini və yenilməzliyini bütün dünyaya nümayiş etdirən tariximizin bu səhifəsi ədəbiyyat, mədəniyyət və incəsənətdə də dərin izlər qoyub. Bunu 20 Yanvara həsr edilən sənət əsərlərində də görmək mümkündür.\nHər bir tarixi hadisə onun ictimai mahiyyətindən asılı olaraq xalqın yaddaşına o zaman yazılır ki, o, sənət əsərlərinin mövzusuna çevrilə bilsin. Bütün dövrlərdə istər münaqişələri, istər müharibələri, istərsə də digər fəlakətləri xalq necə yaşayıbsa, onun yetirdiyi yaradıcı övladları həmin hadisəni bədii ifadə vasitələri ilə əks etdiriblər.\nUlu öndər Heydər Əliyev 1995-ci il yanvar ayının 18-də R.Mustafayev adına Azərbaycan Dövlət İncəsənət Muzeyində keçirilən "Qanlı Yanvar" rəssamlıq sərgisində çıxışı zamanı demişdir: "20 Yanvar hadisələrini bir faciə kimi təsvir etmək azdır. 20 Yanvar Azərbaycan xalqının milli azadlıq uğrunda, öz mənliyini müdafiə etmək yolunda göstərdiyi qəhrəmanlıq nümunəsidir. Ona görə də qəhrəman Azərbaycan balalarının tankın altına düşüb əzilməsi faktını göstərməklə kifayətlənməyib, onların qəhrəmanlığını, cəsurluğunu, ölümün gözünə dik baxaraq təcavüzkarın qarşısına çıxmalarını da təsvir etmək lazımdır. Bəlkə də bu, daha çox lazımdır. Təəssüf ki, buradakı əsərlərin arasında mən belələrini görmədim. Ola bilər, bu ondan irəli gəlir ki, biz Yanvar hadisələri baş verəndən indiyədək bununla əlaqədar ancaq ağlayırıq. Şübhəsiz ki, kədərimiz, qəm-qüssəmiz böyükdür. Ancaq kədərlənməklə yanaşı xalqımız göstərdi ki, Azərbaycanın qəhrəman oğulları o böyüklükdə Sovet İttifaqının ordusu qarşısında dayanmağa qadirdirlər".\n20 Yanvardan ötən 23 illik zaman məsafəsindən baxanda o günlərin müdhişliyi, vahiməliyi ilə yanaşı, qəlbləri riqqətə gətirən, gəncliyin yenilməzliyinin, xalqımızın azadlıq səsinin heç bir imperiya cəlladları tərəfindən batırıla bilmədiyini görürük. Təbii ki, hər bir xalq öz azadlığı və müstəqilliyi uğrunda apardığı mübarizə meydanlarında mətinlik, əyilməzlik dərsi keçir. Qanları ilə torpağa "Azadlıq" yazan şəhidlərimiz imperiyanın vandalizm, işğalçı, terrorçu, bir sözlə, antiinsani, antihumanist siyasəti qarşısına əliyalın çıxmaqla xalqımızın mübarizliyini, əzmkarlığını təsdiqlədilər. Şəhidlər xiyabanının əbədi ziyarət yerinə çevrilməsi də məhz buradan irəli gəlir.\nBədii əsərlərdə şəhidlərin ölməzliyini və müqəddəsliyini təsdiq edən obrazlar yaradıldı. Təkcə poeziyada, nəsr və ya səhnə əsərlərində deyil, incəsənətin ayrı-ayrı növlərində 20 Yanvar aparıcı mövzuya çevrildi. Rəssamlıq sahəsində bu şərəfli tariximiz bəlkə də daha canlı, qanlı və obrazlı təsvir edildi.\nTəsviri sənətin görkəmli nümayəndəsi, rənglərin dilini və sirrini bilən, öz yaradıcılığı ilə klassik və müasir Azərbaycan ədəbiyyatına möhkəm tellərlə bağlı olan fırça ustası, Dövlət mükafatları laureatı, "İstiqlal" ordenli xalq rəssamı Mikayıl Abdullayev hələ 1992-ci ildə yaratdığı "Nakamların dəfni" əsəri ilə bir daha 20 Yanvar faciəsinin unudulmayacağını göstərdi. Hər il, bir qayda olaraq, istər beynəlxalq səviyyədə, istərsə də respublika miqyasında bu mövzuya həsr edilmiş əsərlərin sərgisi keçirilir. İstiqlal Muzeyində 20 Yanvara həsr edilmiş sərgidə Rəssamlar İttifaqının sədri, xalq rəssamı Fərhad Xəlilovun bildirdiyi kimi, həmin əsərlərin bəziləri rəssamların özlərindən alınaraq muzeyin fonduna daxil edilib və müxtəlif sərgilərdə nümayiş etdirilir: "Xalq yaxşı günləri yaşadıqca faciələrinin də unudulmaması naminə onları gələcək nəsillərə çatdırmalıdır. Tarixin belə qanlı səhifələrinin yaddan çıxmaması üçün ən yaxşı vasitələrdən biri də bu əsərlərdir. Belə əsərlər nə qədər çox olarsa, həmin tarixi dünya xalqlarının diqqətinə çatdırmaq bir o qədər mümkünləşər və asanlaşar".\nDəfələrlə qeyd edildiyi kimi, 20 Yanvar faciəsi təkcə Azərbaycan xalqının deyil, bəşər tarixinin ən qanlı səhifələrindən biri, insanlığa qarşı təcavüzdür. 19 yanvar - şənbə gecəsi qanla başlasa da, azadlığın şəfəq kimi saçıldığı günə çevrildi. İmperiya cəlladlarının vəhşi simaları xalqımızın məğrurluğu altında əriyib yoxa çıxdı. Oğul və qızlarımız tankların, ağır hərbi texnikanın, cəlladların təpikləri altında xıncım-xıncım olsalar da, qəhrəmanlıq obrazı yaratdılar. Bu hadisə Azərbaycan xalqının iradəsini, yenilməzliyini bütün dünyaya nümayiş etdirdi. Tariximizin bu qanlı və şanlı səhifəsi incəsənət əsərlərində öz əksini tapdıqca o, yaddaşlarda daha dərin izlər buraxdı və tarixləşdi, heykəlləşdi. Qürur, fəxr yerimiz olan Şəhidlər xiyabanı vətənə, torpağa, anaya, könül sevdasına məhəbbətin ünvanına çevrildi.\nGörkəmli fırça ustası Rasim Babayevin "Təcavüz", rəngkar Hacırza Fərzəliyevin "Ağlı-qaralı dünya", Fikrət İbrahimovun "Gələcək naminə", Həmzə Abdullayevin "Çərxi-fələk", İsmayıl İsmayılovun "Haqq tərəzisi", "Qafar Seyfullayevin "Öncə Vətəndir...", Asim Səmədovun "Ruhlar" və s. tablolarda qanlı şənbə gecəsinin ağrı-acılı yaşantıları bədii ifadəsini dolğun tapıb desək, daha doğru olardı.\nQrafika ustası Arif Hüseynovun "Qara tağlı natürmort", Fəxrəddin Əliyevin "Qara Yanvar" və Arif Ələsgərovun "20 Yanvar" əsərləri də xalqımızın imperiya təcavüzünə məruz qaldığı gecəyə həsr olunmuş bədii sənət nümunələri olmaqla yanaşı, yaddaşımızı silkələyən və daim ayıq-sayıq olmağa səsləyən əsərlər sırasındadır.\nAzərbaycan Rəssamlar İttifaqının katibi, xalq rəssamı Ağəli İbrahimovun dediyi kimi, 20 Yanvar faciəsi təsviri sənətin əbədi mövzularından biridir: "Bu tarix yaddaşlardan silinməyəcək və indiyədək olduğu kimi, bundan sonra da 20 Yanvar Azərbaycan rəssamlarının vətəndaşlıq mövqeyindən daima müraciət etdiyi mövzu olaraq qalacaq. Xalq rəssamları mərhum Mikayıl Abdullayev, Kamil Nəcəfzadə, Xanlar Əhmədov və başqaları da bu mövzuda yaddaqalan sənət əsərləri yaradıblar. Düşünürəm ki, nəinki bütün rəssamlarımız, heykəltəraşlarımız və incəsənətin digər növləri ilə məşğul olan bütün yaradıcı insanlar hər zaman bu mövzuya müraciət edəcəklər".\nAzərbaycan Milli Konservatoriyasının nəzdində fəaliyyət göstərən respublika İncəsənət Gimnaziyasının müəllimi, rəssam İlqar Əkbərov həmkarlarından fərqli olaraq, faciəyə ilk münasibət bildirib. O, bu mövzuya həsr etdiyi əsəri hadisələrin qaynar vaxtı, Bakı qan içində boğulanda, 1990-cı ildə yaradıb. "Şəhidlər" adlanan həmin əsər R.Mustafayev adına Dövlət İncəsənət Muzeyində nümayiş etdirilir. Onun fikrincə, rəssamlıqla məşğul olan yeniyetmələrə bu mövzunun mahiyyəti izah edilməlidir ki, sonralar onların düşüncələri və təxəyyülləri əsərə çevriləndə obrazlar dolğun yaradılsın. Bu təbliğin nəticəsidir ki, rəssamlığa həvəsi olan uşaqlar da adıçəkilən mövzuya daha çox maraq göstərirlər.\nGörkəmli fırça ustası, xüsusən portret janrında özünü sınayan rəssam Kirman Abidinin tablolarında da həmin qanlı gecənin acılı-ağrılı yaşantıları yaddaqalan bədii ifadəsini tapıb. Adətən, rəssam işləyərkən ilham ala-ala tablo yaradır. Amma bəzən həyat insanların qarşısına elə bir sədd çəkir ki, istəmədiyi halda belə yenə də nə isə yaratmalı olur. 20 Yanvar dəhşətlərinə münasibət bildirmək də asan deyildi, baxmayaraq ki, bu, xalqımızın qanlı və şanlı tarixinin bir səhifəsidir. İstedadlı rəssamın əsərləri Azərbaycan xalqının məruz qaldığı qanlı təcavüzə münasibəti təcəssüm etdirir. Rənglərin dili ilə verilən ağrı-acı, hüzn, kədər, bunların fondunda olan fəxarət, qürur, yenilməzlilik özü bir sənət nümunəsidir. Əlbəttə, heç də ötəri yerə deməyiblər ki, rəssamlıq da tarixi yaşadan incəsənətin bir növüdür.\nOnu da deyək ki, faciə janrı klassik dünya rəssamlarının yaradıcılığında da özünü göstərib. Qanlı Yanvar gecəsinin nisgilli fəxarətini yaşadan əsərlər azadlıq hayqırtısının nidasıdır! Rəssamlar İttifaqının üzvü Niyazi Əhmədzadə deyir ki, xarici rəssamlar da öz əsərlərində mütləq faciə janrına yer verdilər. Onlar da Azərbaycan xalqının başına gələn bu faciəyə biganə qala bilmədilər. Ona görə də yaradıcılıqlarında 20 Yanvarı əks etdirən tablolar yaratdılar.\n20 Yanvar faciəsi yalnız tanınmış xalq sənətkarlarının əsərlərində deyil, onların yetirmələrinin yaradıcılıq nümunələrində də öz əksini tapır. Bakı şəhəri 2 saylı Uşaq İncəsənət Məktəbinin ibtidai sinif şagirdlərindən Lalə Babayevanın "20 Yanvar", Fatimə Əbilovanın "Dünya göz yumur", Sevinc Məmmədovanın "Ana fəryadı", Elvin Şahməmmədovun "Sovet ordusunun Bakıya basqını", Ülkər Əmirovanın "Erməni qəddarlığı", Ülkər Əliyevanın "Erməni vəhşiliyi" əsərləri bir daha onların vətənpərvərlik hissləri ilə yaşadığını və bu mövzunun onlar üçün müqəddəs olduğunu təsdiqləyir.\nQeyd etməliyik ki, tarixi yaşadan bütün incəsənət əsərlərində 20 Yanvar öz təcəssümünü tapıb. Respublikanın müxtəlif bölgələrində 20 Yanvar faciəsinin qurbanlarına həsr olunmuş sənət əsərləri, o cümlədən heykəltəraşlıq nümunələri olan xatirə kompleksləri ucaldılıb. Bakı şəhərinin Yasamal rayonu ərazisindəki "20 Yanvar" dairəsində Qanlı Yanvar şəhidlərinin xatirəsinə ucaldılan memorial abidə (memarı Ədalət Məmmədov, heykəltəraşları Cavanşir Dadaşov və Azad Əliyevdir) kompleksləri və s. buna parlaq misal ola bilər. Kompleksin üzərində 20 Yanvar faciəsi zamanı şəhid olmuş 147 nəfərin adı və soyadı, habelə ümummilli lider Heydər Əliyevin Qanlı Yanvarla bağlı söylədiyi "1990-cı il yanvarın 20-si Azərbaycan tarixinə ən faciəli günlərindən biri, eyni zamanda xalqımızın qəhrəmanlıq səhifəsi kimi daxil olmuşdur" fikri qızıl hərflərlə həkk edilib.\nAzərbaycan.-2013.- 22 yanvar.- S.5.


Respublica News - Tərtər: qazanılmış uğurlar yeni nailiyyətlərə yol açır\n31 dekabr - Dünya Azərbaycanlılarının Həmrəyliyi Günü və Yeni ilin gəlişi münasibətilə Tərtər şəhərinin mərkəzi meydanında ümumrayon tədbiri keçirilib.\nTədbir iştirakçıları əvvəlcə ulu öndərin abidəsi önünə gül dəstələri düzərək xatirəsini ehtiramla yad ediblər.\nTədbirdə çıxış edən rayon icra hakimiyyətinin başçısı Müstəqim Məmmədov tərtərliləri əlamətdar bayram münasibətilə təbrik edib, ümummilli lider Heydər Əliyevin milli həmrəyliyin möhkəmləndirilməsi sahəsindəki əvəzsiz xidmətlərindən, 2016-cı ildə qazanılmış uğurlardan, insanların rifah halının yüksəldilməsi istiqamətində həyata keçirilmiş genişmiqyaslı işlərdən danışıb. Dekabr ayının əvvəllərində Azərbaycan Respublikasının Prezidenti cənab İlham Əliyevin və birinci xanım Mehriban Əliyevanın Tərtərə səfərini xatırladan rayon rəhbəri qeyd edib ki, bu tarixi səfərin uğurlu yekunu olaraq rayonda içməli su xəttinin, şahmat məktəbinin, YAP rayon təşkilatının inzibatı binasının, 100 yerlik uşaq bağçasının, Sarıcalı kəndində Tərtər çayı üzərində salınmış yeni körpünün, “N” saylı hərbi hissənin açılışı əlamətdar hadisə olaraq qədirbilən Tərtər əhalisinin hafizəsində əbədi yaşayacaq.\nM.Məmmədov qeyd etdi ki, ötən il tərtərlilər üçün yaddaqalan olmuşdur. Rayonun makroiqtisadi göstəriciləri yüksəlmiş, kənd təsərrüfatı nəzərəçarpacaq dərəcədə inkişaf etmiş, sosial tərəqqiyə nail olunmuşdur. Cəbhəyanı kəndlərdə sosial problemlərin həlli istiqamətində işlər xeyli sürətləndirilmişdir. Tərtərin siması dəyişmiş, inkişaf etmiş, gözəlləşmişdir. Yollar genişləndirilmişdir, səkilər yenidən qurulmuş, divarlar müxtəlif bəzək daşları ilə üzlənmişdir. Türkiyədən gətirilmiş gecə lampaları şəhəri çıraqban etmiş, ona füsünkar gözəllik bəxş etmişdir. Bundan başqa cəbhə xəttinə yaxın 6 kənd gecə işıqlandırması ilə təmin olunmuş, Qapanlı kəndinə gedən yol asfaltlanmışdır. Yeni parklar, yolkənarı meşə zolaqları salınmış, minlərlə gül və bəzək kolları, dekorativ ağaclar əkilmiş, “Nümunəvi məhəllə”lər salınmışdır. İnsanların gündəlik sosial ehtiyacları -su, işıq, qaz problemləri həll olunmuşdur.\nTərtər şəhərinin E.Hüseynov, Nizami, Xətai küçələrində ümumi uzunluğu 15 kilometrə yaxın yeni bordürlar düzülmüş, işıqlanma sistemi qurulmuş, yaşıllıqlar salınmış, kommunikasiya xətləri qaydaya salınmışdır. Bəzi küçələri başdan-başa afaltlanmışdır.\nElektrik naqilləri SİP kabellə əvəz olunmuşdur. Azərbaycanın Milli Qəhrəmanı V.Orucovun və “Azərbaycan Bayrağı” ordenli M.Mahmudovun adına olan küçələrdə təmir-abadlıq işləri aparılmış, istinad divarları bəzək daşları ilə üzlənmiş, gecə işıqlanma sistemi quraşdırılmış, yola asfalt örtüyü çəkilmiş və küçənin girişində şəhidlərin barelyefi quraşdırılmışdır. Azərbaycanın Milli Qəhrəmanı Mübariz İbrahimovun, “Azərbaycan Bayrağı” ordenli şəhid İlqar Həsənovun adları verilmiş küçələrdə də abadlıq işləri aparılmış və həmin küçələrin giriş hissəsində də tezliklə barelyeflər qoyulacaqdır.\nBu gün Tərtər çayı sahilində 5 hektar ərazidə yeni park salınır.\n2015-ci ilin iyun ayından etibarən Tərtər şəhərinin və ətraf 11 kəndin içməli su və kanalizasiya sisteminin qurulması layihəsinin icrasına başlanılmışdır. Bu işlər bu gün də uğurla davam etdirilir.\nYekunda rayon rəhbəri bütün Azərbaycan xalqını 31 dekabr - Dünya Azərbaycanlılarının Həmrəyliyi Günü və Yeni il bayramı münasibətilə təbrik etdi, hər bir azərbaycanlı ailəsinə sülh və firavanlıq arzuladı.\nBayram tədbirində 2016-cı ildə rayonun ictimai-siyasi həyatında, sosial-iqtisadi inkişafında fərqlənənlərə Fəxri fərmanlar, 100 nəfərə ərzaq yardımı, daha 100 nəfərə isə qiymətli hədiyyələr verildi.\nRayonun musiqi kollektivləri rəngarəng konsert proqramı ilə iştirakçılarda xoş ovqat yaratdılar.


15:19 24 Mart 2019\nStrasburqda Azərbaycan Dövlət Tərcümə Mərkəzinin Azərbaycan ədəbiyyatının dünyada tanıdılması və təbliği çərçivəsində ərsəyə gətirdiyi “Azərbaycan Ədəbiyyatı Antologiyası” kitabının təqdimat mərasimi keçirilib.\nONA-nın məlumatına görə, Strasburqun mərkəzi “Kleber” Kitab Evində baş tutan tədbirdə tanınmış elm, siyasət, ədəbiyyat adamları, Avropa institutları, o cümlədən Avropa Məhkəməsinin əməkdaşları, jurnalistlər və digər ictimaiyyət nümayəndələri iştirak ediblər.\nFransada fəaliyyət göstərən “Kapaz” Nəşriyyat Evi tərəfindən tərcümə və nəşr edilmiş kitabda XIX-XXI əsr Azərbaycan yazıçılarının hekayələri yer alır.\nTədbiri giriş sözü ilə moderator, professor Tyeri Edmond açaraq, sözü ilk əvvəl Azərbaycanın Avropa Şurası yanında daimi nümayəndəsi Fəxrəddin İsmayılova verib. Səfir Azərbaycan Dövlət Tərcümə Mərkəzi və “Kapaz” Nəşriyyat Evinin sıx əməkdaşlığının məhsulu olan “Azərbaycan Ədəbiyyatı Antologiyası” kitabının Fransada nəşrini təqdir edib və bu kitabın xalqımızın zəngin mədəniyyətinə açılan bir pəncərə rolu oynadığını bildirib.\nAzərbaycan Dövlət Tərcümə Mərkəzinin İdarə Heyətinin sədri Afaq Məsud ədəbiyyatın ali missiyasından danışıb, ayrı-ayrı irqləri və millətləri təmsil edən dünya xalqlarının, əslində eyni ağrıların və sevgilərin daşıyıcısı olduğundan, tarix boyu bədii ədəbiyyatın bu qədim və əzəli doğmalığı dünya fikir müstəvisində yaşatdığından söz açıb. A. Məsud Azərbaycan dövlətinin, eləcə də Heydər Əliyev Fondunun milli ədəbiyyatımızın dünyada tanıdılması işinə yetirdiyi qayğı və diqqəti vurğulayıb.\nStrasburq Universitetinin Türk Araşdırmaları Departamentinin direktoru, professor Stefan dö Tapia Azərbaycanın yerləşdiyi coğrafi ərazi, keçdiyi tarixi yol, daşıyıcısı olduğu mədəniyyət və mənsub olduğu dil qrupu haqqında məlumat verib.\nStrasburq Universitetinin Dillər fakültəsinin dekanı, professor Jan-Pol Meyer kitaba daxil edilmiş əsərlərlə bağlı fikir və dəyərləndirmələrini bölüşüb, diqqəti kitabda yer almış hekayələrin əsas mövzularına çəkərək, Mir Cəlalın “Dissertasiya” hekayəsindən bir parçanı səsləndirib.\nTanınmış fransız yazıçı Mişel Kop xüsusilə onu təsirləndirmiş hekayələr və onların süjetləri haqqında danışaraq, A. Məsudun “Dovşanın ölümü” hekayəsini auditoriya üçün oxuyub.\nDaha sonra Fransada fəaliyyət göstərən “Kapaz” Nəşriyyat Evi adından çıxış edən Nicat Kazımov, Dilbadi Qasımov, Jan Emmanuel Medina, nəşriyyatın rəhbəri Albert Vak nəşriyyat evinin fəaliyyəti haqqında məlumat veriblər. Tədbirin sonunda çıxışçılar iştirakçıların suallarını cavablandırıblar və qonaqlara furşet təqdim olunub.\nQeyd edək ki, yaxın zamanlarda “XIX əsrdən bu günədək Azərbaycan ədəbiyyatının antologiyası” kitabını Fransanın əksər bölgələrində yerləşən kitabxanalardan və habelə internet üzərindən əldə etmək mümkün olacaq.\nTeqlər: Azərbaycan hekayələri Fransa


Conson “Eurovision-2023”-ün Ukraynada keçirilməsinə çağırıb\n18 iyun, 2022 [17:09]\nBöyük Britaniyanın baş naziri Boris Conson “Eurovision” mahnı müsabiqəsinin 2023-cü ildə Ukraynada keçirilməsinin tərəfdarı olduğunu bildirib.\nBizimyol.info xəbər verir ki, bu barədə "Sky News" məlumat yayıb.\n"Ukraynalılar "Eurovision"da qalib gəldilər. Bilirəm ki, bizim iştirakçılar da müsabiqədə yüksək yer tutmağa nail olublar. Biz ikinci yeri tutduq və buna baxmayaraq mən müsabiqənin ölkəmizdə keçirilməsini istərdim. Amma fakt budur: onlar (Ukrayna) qalib gəldilər və buna layiqdirlər. Bu onların haqqıdır və "Eurovision"un qaydalarına uyğundur" ,- deyə Conson Kiyevdən qayıtdıqdan sonra bildirib.\n"Düşünürəm ki, onlar (Ukrayna) müsabiqə keçirə bilər və inanıram ki, etməlidirlər. Məncə, Kiyev və ya Ukraynanın hər hansı digər təhlükəsiz şəhəri "Eurovision" üçün fantastik məkan olar. Həm də, bu, indiki zamanda Ukraynaya daha çox diqqət cəlb etmək üçün lazım olacaq tədbirlərdəndir", - deyə o əlavə edib.\nXatırladaq ki, Avropa Dillər Birliyi iyunun 17-də bəyan etmişdi ki, 2023-cü ildə keçiriləcək “Eurovision” mahnı müsabiqəsi Ukraynada keçirilə bilməz, ona görə də onların nümayəndələri bu il ikinci yeri tutduqları üçün Böyük Britaniyaya müraciət etmişdilər.\nAvropa Yayım Birliyi (EUB) 2023 Avroviziya Mahnı Müsabiqəsinin Rusiya-Ukrayna müharibəsi səbəbindən Ukraynada keçirilməyəcəyini açıqladıqdan sonra Ukraynadan məsələ ilə bağlı açıqlama gəlib.\nUkraynanın mədəniyyət naziri Oleksandr Tkaçenko qərarı pisləyərək: “Biz bütün öhdəlikləri yerinə yetirəcəyimizə inandığımız üçün bu qərarın dəyişdirilməsini tələb edəcəyik. Biz Ukraynanın "Eurovision-2023"-ə ev sahibliyi etməsi üçün əlavə danışıqlar tələb edirik", - deyə o bildirib.\nKeçən may ayında keçirilən müsabiqədə Ukraynanı təmsil edən "Kalush Orchestra" adlı qrup "Stefania" mahnısı ilə birinci, İngiltərə isə ikinci olub.